Marisaneko bidegurutzea egokituko du Foru Aldundiak - Leintz gatzaga - Goiena.eus\nMarisaneko bidegurutzea egokituko du Foru Aldundiak\nImanol Beloki Unamuno 2017-06-09 11:52\nAintzane Oiarbide eta Eneka Zankada lanak egingo diren Marisako bidegurutzean.\nGI-627 eta GI-3310 errepideen arteko bidegurutzeko segurtasuna hobetze aldera Gipuzkoako Foru Aldundiak obrak egingo ditu Leintz Gatzagan, Gure Ametsa jatetxea –Marisa– eta Gatza-Gain jatetxeen arteko bidean. Gaur egin den proiektuaren aurkezpenean, Aintzane Oiarbide, Bide Azpiegituretarako diputatua izan da lanen berri ematen.\nGasteiztik Eibar-Maltzagara doan GI-627 errepidearen eta Eskoriatzatik Leintz Gatzagara doan GI-3310 errepidearen arteko bidegurutzean egingo dituzten lanak, urtea amaitu aurretik egin nahi ditu Foru Aldundiak, eta aurtengo udazkenean egitea aurreikusten dute. Lan guzti horiek 236.000 euroko aurrekontua dute, BEZa barne, eta obraren iraupena, berriz, hiru hilabetekoa da.\nSegurtasuna bermatze aldera\nBidegurutzean bide segurtasuna hobetzeko helburuaz egingo dituzte lanak adierazi du Aintzane Oiarbide Bide Azpiegitura diputatuak: "AP-1 autopista martxan jarri zenetik trafikoak beheranzko joera badauka ere, oraindik trafiko handia jasaten du errepide horrek, batez ere uda garaian. Aurreikusten ditugun lan hauek amaitzen direnean asko irabaziko du segurtasunean", zehaztu du Oiarbide diputatuak.\nGurutzaketa angelu txikia\nBidegurutzeko angelua oso txikia da eta horrek arazo ugari eragiten dituela adierazi dute gaurko aurkezpenean. Batetik, GI-627 errepidetik Eskoriatzako noranzkoan doazen ibilgailuak abiadura handian sartzen direlako eta kontrako noranzko erreia hartzen dutelako askotan.\nEra berean, GI-3310etik errepide nagusira sartzen diren ibilgailuetako askok ez dute STOP seinalea errespetatzen eta ez dute beren abiadura murrizten, galtzada nagusiaren ikuspen ona baitute.\nBukatzeko, GI-627 errepidetik Gasteizko noranzkoan zirkulatzen duten ibilgailuek eskuinera biratzen dutenean GI-3310 errepidean sartzeko, kontrako erreian sartzen dira, biratzeko adarraren erradioa txikia delako. Autobusek ere ezinezkoa dute Eskoriatzarantz doan GI-627ko adarraren eta GI-3310eko adarraren arteko mugimenduak egin.\nT formako bidegurutzea\nHorregatik guztiagatik, obraren helburua bidegurutzea aldatzea dela azaldu dute, eta T formako bidegurutzea eratzea izango da, egingo dena. Modu horretan, ibilbideen artean angelu handiagoa izango du eta, erdigunean itxaroteko erreiak jarrita, ibilgailuek biraketak segurtasun handiagoz egingo dituzte. Hori lortzeko, bigarren mailako errepidearen (GI-3310) ardatza aldatu egingo da.\n"Lanak amaitzen direnean, mugimendu guztiak askoz argiagoak izango dira. Eskoriatzatik Gasteizera doanak STOPa egin beharko du eta bi errepideen arteko biraketa kontrako erreia zapaldu gabe egin ahal izango da", gehitu du Bide Azpiegituretako diputatuak.\nEgingo diren lanen artean, GI-627 errepidearen plataforma zabalduko da 3,5 metroko itxarote erreia ateratzeko. Baita ere, errepide horretako abiadura 60 km/h-ra mugatuko da bidegurutzetik igarotzean eta eguzki plakez hornitutako led motako luminariekin argiztatuko da zonaldea.


Jean-Baptiste Pigalle - Wikipedia, entziklopedia askea.\nJean-Baptiste Pigalle (Rueil-Malmaison, Frantzia, 1714 - 1785) eskultorea izan zen.\nRueil-Malmaison, 1714ko urtarrilaren 26a\nParis, 1785eko abuztuaren 20a (71 urte)\nCimetière du Calvaire (en)\nNicolas-François Dupré (en)\nJean Guillaume Moitte (en)\nLouis-Philippe Mouchy (en)\nVoltaire Naked (en)\nHemezortzi urte zituenean hasi zen eskulturako ikasketak egiten Robert Le Lorrain eta Jean-Baptiste Lemoyne maisuekin. 1735. urtean Erromara jo zuen ikasketak sakontzera, eta garai hartan moldatu zuen bere lehen lana, Merkurioa. Parisa itzuli zenean, 1750-1758 urte-bitartean Madame Pompadourrek babestu zuen; Pigallek L'Amour et l'Amitié eta beste zenbait obra eskaini zizkion. Oso ezagun egin zen rokoko estiloko beste hainbat obra txikirekin. Edme Bouchardon eskultorearen obra amaitu zuen Errege plazan, eta Luis XV.a Frantziakoaren omenezko eskultura zizelatu zuen Reims hirian.\nSaxoniako mariskalaren eta Harcout dukearen hilobiak egin zituen. Harenak dira, halaber, Diderot (1777) eta Voltaire biluzik (1776) erretratuak; Voltaire zahartuaren irudi errealistak haserre bizia sortu zuen jendaurrean erakutsi zenean.\nWikimedia Commonsen badira fitxategi gehiago, gai hau dutenak: Jean-Baptiste Pigalle\nMultimedia: Jean-Baptiste Pigalle


Surveyor programa - Wikipedia, entziklopedia askea.\nSurveyor programa Ilargirako espazio-zunda automatikoen hirugarren eta azken programa estatubatuarra izan zen, argazkiak ateratzeko ahalmena, azterketa kimikoak eta lurzoruaren zulatzeko gai zena. 7 misioetan zetzan programa eta horietatik 5 arrakastatsuak izan ziren. 1966ko maiatzaren 31tik 1968ko urtarrilaren 7ra jaurti ziren zundak ilargiratze leunak egiteko posibilitatea frogatu nahian. Behin Ilargian pausatuta base bihurtu zen eta Apollo programara bideratutako datuak jasoko zituen gainazalari buruz.\n2 Jaurtiketa eta ilargiratzea\n3.1 Surveyor 1\n3.2 Surveyor 2\n3.3 Surveyor 3\n3.4 Surveyor 4\n3.5 Surveyor 5\n3.6 Surveyor 6\n3.7 Surveyor 7\nProgramaren helburu nagusia Ilargiaren gainazala leuna zela frogatzea zen. Era berean, Surveyor zundak bidaian zehar zuzenketak egiteko ahalmena erakutsi zuen eta zundek zenbait tresna zeramaten atxikita toki egokiak aurkitzeko Apollo misio tripulatuen ilargiratzerako. Horietako zenbait Surveyor zundek espatula errobotikoak zeramaten Ilargiaren zoruko mekanismoak ikertzeko. Sobietarren Luna 9 misioaren, Surveyor 1 zundak baino lau hilabete lehenago ilargiratu zuenak, eta Surveyor programaren aurretik, Ilargiaren zoruko sakonera ezezaguna zen zientzialarientzat. Oso sakona izatekotan, astronautek ezin izango zuten ilargiratu. Baina Suveyor programak ilargiratzeak posible zirela frogatu zuen. Zundek zoruaren konposizio kimikoa aztertzeko tresneria zeramaten gainean.\nMisio hauek koheteen eragileak, gidaketa eta kontrol sistemak, komunikazio sistemak, radar sistemak frogatzeko eta ontzien altitudea eta abiadura egokia zehazteko balio izan zuten. NASAk Surveyor programan estreinakoz frogatu zituen sistema hauek Ilargiako ingurunean erradiazioa eta baldintza termikoak desafiatuz.\nJaurtiketa eta ilargiratzeaAldatu\nSurveyor misio bakoitza tripulatu gabeko ontzi batean zetzan eta Hughes Aircraft Companyk diseinatu eta eraikitzen zituzten ontzi hauek. Jaurtiketarako ibilgailua Atlas-Centaur izan zen.\n1966ko maiatzaren 30tik\nEkaitzen Ozeanoan ilargiratu zuen 22m/min-ko abiaduran. 1966ko uztailaren 13ra arte 11.150 argazki igarri zituen. 1967ko urtarrilaren 7an, zundak Lurrarekin azkenengo kontaktua eduki zuen. Telebista kamera eta ontziaren egoera aztertzeko 100 sentsore eramaten zituen.\nIlargiaren gainazalak ontzi baten pisua jasaten zuela frogatu zen.\n1966ko iraileko 20tik 23ra - 1.000 k Surveyor 1 zundaren kopia. Egonkortasun ezaren ondorioz Ilargiaren gainazalaren aurka talka egin zuen datu zientifikorik jaso gabe.\n1967ko apirilaren 17tik 20ra- 1.005 kg\nEkaitzen Ozeanoan jaitsiera egin zuen, 198m-ko diametroa eta 15m-ko sakonera zuen krater baten barruan. Draga baten bidez Ilargiko zorua induskatu zuen harri-koskor aurkituz 15cm-ko sakoneran. 6.315 argazki baino gehiago bidali zituen. 1967ko maiatzaren 3an bere seinalea galdu egin zen 2 astetan gaueko tenperatura baxuak jasatearen ondorioz. 1969ko azaroan, Apolo 12 misioak bere arrastoak aurkitu zituen eta zenbait atal Lurrera itzuli zituzten astronautek bere kutsadura aztertzeko.\n1967ko uztailaren 14tik 17ra - 1.002 kg\nAurreko zunden betebeharrak burutu behar zituen baina Sinus Medii aldean honako honetan. Tamalez, ilargiratzerako 3 minutu falta zirenean bere seinalea galdu egin zen eta talka egin zuen zoruaren kontra.\n1967ko irailaren 8tik 11ra - 1.065 kg\nLasaitasunaren Itsasoan jaitsiera egin zuen 10m-ko diametroa eta soilik Apolo XI misioarentzat egokitutako puntutik 25km-ra. Zundak Alfa partikulen azterketa kimikoa egin zuen eta Ilargiko basaltoak aurkitu ziren. 19.118 argazki bidali zituen Lurrera eta lehenengo gaua (-150 °C) jasan zuen baina datuen kalitateak behera egin zuen.\n1967ko azaroaren 7tik 10ra - 1.008 kg\nSinus Medii inguruan egindako bigarren jaitsiera. Lehenengo jauzia Ilargian: 2,4m-koa hain zuzen ere. Igoerarako lehenengo entsegua. 30.100 argazki igarri zituen eta Alfa partikulak aztertu zituen.\n1968ko urtarrilaren 7tik 10ra - 1.491 kg\nTycho kraterrean jaitsierara burutu zuen. Zundak 21.274 argazki bidali zituen. Horrez gain, Lurra eta Jupiter fotografiatu zituen eta zorua induskatu zuen barneko burdinaren konposaketa ikertzeko. Surveyor Esplorazio automatiko estatubatuarraren azken zunda izan zen.


Coal konderria (Oklahoma) - Wikipedia, entziklopedia askea.\nCoal konderria (Oklahoma)\nCoal konderriaren kokapena AEBtan\n1.338,2 km2 (%99.11)\n12,08 km2 (%0.89)\nCoal konderria (ingelesez: Coal County) Oklahomako konderri bat da, Ameriketako Estatu Batuetan. Hiriburua Coalgate da. 2010eko zentsuaren arabera 5.925 biztanle zituen, Coal kilometro koadroko azaleran.\nCoal konderriak 1.350,28 kilometro koadro ditu. Horietatik 12,08 ura dira. Beste 1.338,2 lurra dira. Biztanleria dentsitatea 4,39 da.\n2010eko zentsoan bizi ziren 5.925 pertsonetatik 4.481 txuriak edo hispanoak dira. Horietatik hispano edo latino kategorian 152 dira. 25 beltzak edo afroamerikarrak. 964 amerikar natiboak ziren eta 0 Hawaii edo Pazifikoko irletako natiboak. 10 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 444 pertsonek kokatzen zuten.\nMultimedia: Coal County, Oklahoma


“ARGIEN AROA” | Zuialde Herri Informazioa\nPosted: 2012/09/23 in gatazka politikoa, konponbidea\nAzken urte hauetako aurrerapausoak oso azpimarragarriak dira: indar batuketa (hauteskunde mailakoa eta herritarrena), akordio estrategikoak, nazioartean lortutako konplizitate maila, Sorturen legeztatzea, «Parot doktrinaren» gainean Estrasburgoko Auzitegiak emandako azken epaia, ezkerreko independentismoa herri honetako nagusitasun politikoa lortzeko lehian jarri izana… hor dira. Dena den, oraindik ez gara gauza izan, adibidez, estatuekin konfrontazio demokratiko eta desobedientea garatu ahal izateko eskaintza bat osatzeko; horrek jauzi kualitatibo handia ematea ekarriko liguke. Hori gabe, oso zaila egingo zaigu bakearen etsaiek praktikan jartzen duten sabotaje eta blokeo estrategia aldatzea.\nAzkenik, eskoziarrek egin duten tankerako «Elkarrizketa Prozesu Nazional» handi bati aurre egin behar diogu gure etorkizun ekonomiko, politiko, kulturalaren… gainean, geure herriko eragile esanguratsu guztiekin (sindikatuak, enpresariak, alderdi politikoak, Eliza, herri mugimenduak…). Eta hor, dauzkagun arazo sozial eta nazionalei irtenbidea aurkitzeko benetako alternatiba bakarra erabateko burujabetza dela jarriko dugu mahai gainean.\nAtera litezkeen ondorio politikoei dagokienez, berretsita geratu da Estatuaren apustua zein den: arazoak (presoak…) konpontzeko bere parte-hartzea beharrezkoa den eremuan, prozesua saboteatzeko ahalegina egingo du. Bere baitan kontraesanak eragin dituen jarrera hori konponbide ezaren aldeko apustuaren parte da, eta erakusten du Estatuan badirela sektore garrantzitsuak Iosuren egoera agertokirik txarrenera eramateko prest zirenak.\nAurrekoan aipatzen nuenaren aurka, giza mailako aldarrikapen honen inguruan sortu den herri aktibazioak gure estrategia berriaren oinarrizko elementu guztiak era pedagogikoan bildu ditu. Lehenik eta behin, aipatuko nuke bai kartzeletan bai kalean era boluntarioan eta tamaina ezberdinetan ageri den borrokarako gogoa, desobedientzia zibilaren bitartez: gose grebak direla, enkarteladak direla, manifestazioak, kateatzeak… Horiek guztiek gauza bat adierazten dute, alegia, konfrontazio zibilerako eta demokratikorako guneak sortzeko beharra, askotan planteatu duguna, euskal gizartean errealitate izaten hasi dela. Paulo Agirrebalzategiren irudiak [Iosu Uribetxebarriaren aulkia besoetan zeramala] milaka hitzek baino gehiago balio du, hori da bidea!\n2008. urtean, espetxetik atera ostean «estrategia eraginkorraren» diskurtsoa egituratzen hasi zinenean, nazioarteko egoera nabarmentzen zenuen elementu erabakigarri gisa. Prozesu independentistak aipatzen zenituen (Eskozia, Quebec…), bai eta Latinoamerikako erakunde armatuak alternatiba herrikoi eta elektoralak bilakatzen ari zirela ere, FARC salbuespena zela. Lau urte geroago, Parti Quebecois independentista hauteskundeetan nagusitu da eta bake prozesu bati ekin dio FARCek. Zein ondorio ateratzen duzu hortik?\nGure herriak (bere lurraldearen parte batek), historian lehenengo aldiz, bere konfiantza ezkerreko independentismoari emateko aukera paregabea dauka, eta mugarri historikoa litzateke hori. Baina honekin batera jokoan dagoena da herritarrek zein alternatibaren bidez egin nahi dieten aurre bakearen eta krisialdi ekonomikoaren erronkei: alderdi tradizionalek (EAJ, PSOE…) eskaintzen dituzten errezeta neoliberalen eta autonomisten bidez, edo burujabetzaren aldeko eta ezkerreko irizpideen bitartez konponbide eraginkor eta berriak eskaintzen dituen alternatiba oso baten bidez, azken hau elkarrizketatik, konpromisotik eta tinkotasunetik eraikitakoa.\nEzker abertzaleak ez du interes propiorik, euskal herritarren interesak baino ez dira bereak. Ez dugu inorekin inolako hipotekarik, ez dugu Administrazioan inor «kokatu» behar… Eta hau da gure sendotasunaren sekretu handia, gure iraunkortasunarena, gure atzoko eta oraingo indarrarena. Oraindik bada hori irensteko eta ulertzeko gai ez denik…


Pastu, hustu eta parti!\nLingerie basqueko mantel hori-urdinaren gainean baso bat hustuta, ardo arrastoa ipurdian. Eta azpian papertxo bat: Segidan helduko naiz. Koadro beteko ohol ilunaren gainean basoa berriro ere, berdin, erabilita, ardo arrastoa soilik barrenean: Pastu, hustu eta parti!, horixe Kepa Arizmendi Bereauk margolanari jarri zion izena. Pastu eta parti, etxe askotatik pasa denaren presaz, toki finkorik gabe. Hustutako edalontzia diosalaren seinale. Presentzia-ausentzia jokoa. Eta metafora, bizitza, baso bat ardo bezala, hustutzearena. “Hori da testamentua bezala”.\nKepa ArizmendiKepa Arizmendi\nBaiona Zaharreko etxe argitsu hartan –katedraleko kanpaiak jo eta jo eguerdian, Aste Santua baitzen– paretak koadroz estalita, garai eta estilo ezberdinetakoak, liburu batzuk pilatuta, eta haien gainean benetako edalontzia, margolanetarako modeloa. Eta haren azpian Spinoza, gustuko irakurketa. Azpil batean sagarrak. Horman, ezkerretik eskuinera, erlojuaren orratzen zentzuan, bost koadro sagarrenak. Figuratiboa erabat lehenengoa, poliki-poliki, urratsez urrats, koloreak eta formak sinplifikatuz doaz, bosgarrenaren abstrakzioraino. “Koadro bakar bat da”. Konstrukzio-dekonstrukzioa, Pourquoi-pas simple? leloari jarraituz.\nPasilloaren barrenean pintatzen aritzeko txokoa. “Ana Mariren pinturak!” tuboa estutu eta paletara zorroztada ateratzean. Ana Mari Marin, Baztango margolariak bidaliak. Astoaren gainean zeukan koadroari pintzelada batzuk eman eta gero: “Ez al duzu txori bat ikusten?”. Izan ere, abstrakzioan, Husguneak pintatzen ari zela, figurak ateratzen zitzaizkion ezarian-ezarian: egurrezko zaldi kulunkari bat, emakumea biluzik etzanda, mandarinak...\nDuela hiru urte Baztanen egindako erakusketaren katalogoari heldu diogu bere ibilbidea errepasatzeko. Parisko koadroak: Bois de Boulogne, Montmartre, Champs-Elysées, Carrefour... Bidegurutzean leihoak, asko, denak berdin-berdinak formaz, soilik koloreek ezberdintzen dituztela: “Leiho horien atzean egonen da norbait begira? Edo hutsik izanen dira apartamentuak?”. Hiri handiak sortutako jakinmina, ikusmina.\n“To, Donibane Lohizune gauez”, behin, birritan eta hirutan ere pintatua, zeruak eta itsasoak bat egiten duten ostertzean, soilik argi ilada bat, dir-dir eginez. “Beti gauza bera egiten dut, bat pintatu eta gero saiatzen naiz berriro...”.\nSorpresaz harrapatu du Arkupeaken erreprodukzioak. “Elizondoko arkupeak. Hor badira bi ostatu”. Han, barrenean, norbait arkupea zeharkatzen. Honantzago bi lagun ageri dira solasean. Agian besarkada elkarri eman berri? “Parisen pintatua, nostalgiaz edo...”. Herrimina dario arkupeen aurrean. Hogei urte Baztandik alde egin zuela. Interneten mugalari gisa ageri da bere izena. Izana, mugatarra aitortzen du. Joxe Mari Apezetxeak, maisu izan zuen Erratzuko margolariak, esaten omen zion: “Ad limitum” ibiltzen zela beti, “eta bai, pinturan eta bestela ere bai” dio, irribarrea bihurri. Baina ez gara horretaz sobera mintzatuko, bai ordea mendiko zeharkaldiez –gogoko ditu oso–, eta luzaroan zain egon beharraz, eta orduan nola oihanak meditaziorako aukera eman izan dion.\nPintatzeko txokoan, hormaren kontra bermatuta, koadro luze bat: gizon baten erretratoa, egonean, begiak itxita, hankapean ardo botila, basoa, mandarinak...\n– Buruan kontrabandistak edo gaueko lana-edo egiten dutenak nituen. Hortxe pausatu da, zuhaitzaren babesean, erdi lo dago, ametsetan...\n– Nekatuta dago.\n– Pakean dago.\nPastu, hustu eta parti. Ekainaren 8an partitu zen Kepa Arizmendi Baionatik, Baztanen basoerdi bat hartzeko zoririk izan gabe.


Gabonetako erakusleiho lehiaketan 28 merkatarik parte hartuko dute | Otamotz\nUrretxu eta Zumarragako udalek Gabonetako erakusleiho lehiaketa antolatu dute aurten ere. Bi herrietako 28 merkatarik parte hartuko dute, iaz baino bost gutxiagok.\nErakusleihoak abenduaren 10erako prest egon behar dira eta egunero 21:30 arte argiztatuta egon beharko dira. Sariak abenduaren 19an banatuko dituzte, Antioko interpretazio zentroan.\nLau sari egongo dira. Irabazleak 200 euroko erosketa balea eta Bertatik Bertara produktuen otarra jasoko ditu, bigarrenak 100 euro eta otarra eta hirugarrenak diploma eta otarra. Gainera, epaimahaiko kideek aipamen berezi bat egingo dute. Aipamen honekin ahalegin berezia egiten duen merkatari bat sarituko dute.\nEpaimahaia bost lagunek osatuko dute: Gipuzkoako Merkataritza Bazkundeko lehendakariak, Goierri garaiko merkataritza teknikariak, Urretxuko Udaleko arkitektoak, Zumarragako Udaleko Sustapen Ekonomiko teknikariak eta Argazkia elkarteko kide batek.\nEpaimahaiko kideek irudimena, originalitasuna eta mezuaren eraginkortasuna baloratuko dituzte. Erakusleihoaren edertasuna eta Gabonekin lotura ere baloratuko dituzte. Gainera, erakusleihoetan dendan salgai dauden produktuak nagusi izan behar dira.\nLehiaketa honen helburua merkatariak erakusleihoak atontzera animatzea eta herritarrak herrian kontsumitzera bultzatzea da. Iaz 33 merkatarik parte hartu zuten, 2017an baino lau gehiagok. Lehen saria Andere ile apaindegiak irabazi zuen, bigarrena Julita mertzeriak eta hirugarrena Argikik.\nAurten ere bi udalek tailer bat antolatu dute merkatariei laguntzeko. Zortzi orduko iraupena izan du eta Marta Pinedak eman du hilaren 19tik 22ra Zumarragako kultur etxean. Ikastaroan parte hartu duten zortzi merkatariei Gabonetako erakusleihorako zuten ideia garatzen lagundu diete gainera.


Hemen zaude: Sarrera » Azpeitia » Liburuak » Amaia Garmendia » Gitarrarako zaletasuna\nMakina bat laguni erakutsi dio gitarra jotzen Amaiak. Argazkian, ikasle talde batekin ageri da.\nJende askok ezagutzen du Elizkaleko Gitarristie bezala. Hamabi-hamahiru urte zituenean hasi zen mojekin gitarra jotzen ikasten. "Oso ikasketa basikoak izan ziren, akorderen bat edo beste. Geroago, neure kontura ikasi dut. Ezagutzen ez nuen akorderen bat jotzen ikusten banuen norbait, galdetu egiten nion, pixkanaka ikasten joateko. Liburuak ere erosi izan ditut, eta behin bideo bidezko ikastaro bat egin nuen, baina oso artifiziala iruditzen zait. Ez da benetakoa, ezin diozu galderarik egin, bere azalpenak ematen doa eta ez da gelditzen. Lagundu zidan, baina gehiena neure kasaka ikasi dut".\nAmaiaren aita pontekoa zein zen jakinda, errazago ulertzen da musikarako duen zaletasuna. Urrestillako Xebastian Errasti Xaxurre-ren besotakoa da. Musika tresnak jotzen inork erakutsi gabe ikasi zuen Xaxurrek. Berak ere egiten zituen instrumentuak, eta musika tresna berri bat hartzen zuenean, hain belarri ona zuenez, bere kasaka ikasten zuen jotzen. Amaia umea zela hil zen, baina hala ere, aita pontekoak eraginen bat utzi diola esan liteke.\nBaina, Amaia ez da herrian ezaguna gitarra jotzen duelako bakarrik, baita musika tresna hori nola jotzen den erakusten duelako ere. "Norbaitek komentatu zidan behin ea zergatik ez nintzen klaseak ematen hasten". Dirudienez ideia interesgarria iruditu zitzaion eta hala hasi zen bere etxean gitarra nola jo irakasten. "Hasieran neure kasaka hasi nintzen etxean eskolak ematen, eta beranduago, Udalarekin harremanetan jarri eta lokala utzi zidaten. Halere, lokalen falta zegoela argudiatuta, moztu egin zuen nirekin zeukan hitzarmena".\nLehenago ibiltzen zen bezala, etxean klaseak ematen, jarraitu behar izan zuen. Azkenerako, Udalak berriro lokal bat utzi dio klaseak emateko. "Sindikatu Zaharreko azkeneko pisuan ematen diet klasea zenbait neska eta emakumeri". Parekidetasun Sailak hainbat tailer antolatzen ditu, eta emakumeen gitarra tailerra emateaz arduratzen da Amaiak. "Nolanahi ere, etxean ikastaroak ematen jarraitzen dut. Talde bakoitzari astean bi ordu eskaintzen dizkiot. Udaleko lokaletan bi orduko saio bat egiten dut astean; etxean biltzen den taldearekin, berriz, ordubeteko bi saio".


Lipodrene Hi-Tech Ephedra 100 Pilulak bakarrik $ 39.95 - Fitness Murrizketak\nHasiera » A1Supplements » Hi-Tech Lipodrene Ephedra 100 pilulak soilik $ 39.95 rekin\nFat Burner: Ephedrako Lipodrene Hi-Tech\nFitness-salmentak Hi-Tech Lipodrene Salmentak aurkezten ditu A1Supplements\nEphedrako Lipodrene Hi-Tech saltzen da orain $ 39.95 bakarrik! Gorde 43% Off $ 69.95 txikizkako prezioan\nLipodrene zure metabolismoa estimulatzen du eta zure gosea kontrolatzen du. Lipodrene gantz erregailu aurreratua da. Lipotropiarekin eta belar naturalekin konbinazio bat erabiltzen du, hiru gantz koipe sistema patentatuarekin, gantza eta kaloria erretzen laguntzen duena, kontrolatzeko azukrea antzarak eta gosea murrizteko. Lipodrenoak gantz gutxieneko lau gakoetako helburuak ditu. Zure ipurmasailetan, absetan, izterretan eta aldaketan gorputz-gantzaren murrizketa nabarituko duzu.\nHi-Tech Lipodrene Suplemento gertaerak:\n1 Tablet: Tamaina Hornitze\nEdukiontzi Per Anoa: 100\nHornitze Per zenbatekoa:\nThermo-Rx eta Extend-Rx Teknologia 560mg-rekin nahastutako nahasketa\nEphedra erauzteko 25mg (Leaves), Acacia Rigidula Extract (Leaves) [Yielding 150 mg Phenylethylamine Alkaloids including Methylsynephrine, B-Phenylethylamine, N-Mehtyl-B-Phenylethylamine, eta R-Beta-Methylphenylethylanine], Phenylethylamine HCL, 25mg Synephrine HCL, Theobromine , Green Tea Extract (45mg ECGC), 1,3 Dimethylamyline HCl, Hoodia Extract (Cactus), Cassia Nomame Extract (Landare), Naringen (Fruta), 6,7 Dihydroxybergamottin (Fruta), 5-Methoxytryptamine HCL, L-5-Hydroxytrptophan, Yohimbe HCL\nKafeina (anhydrous) 100mg\nBeste osagai batzuk: Dextrose, Zelulosa Mikrokristalina, Hidroxipropil metilzelulosa, Azido estearikoa, Magnesio Estearatua, Sodio Almidoi Glicolatua, Almidoia, Triacetina, Titanio Dioxidoa, FD eta C Horia # 5 Lake, Silizea, FD eta C Yellow # 6 Lake\nHelbideak: hartu 1-2 pilulak goizean eta 1 tableta bazkal ostean. Ez gainditu 4 pilulak egunero.\nAbisuak: 18 urtetik beherako adin txikikoen artean ez da erabili. Ez erabili haurdun edo erizain zaudenik. Produktu honekin kafeina kontsumitzen duten partikulak kaltegarriak diren osasunerako ondorio larriak jasan ditzakete. Kafeinaren efektuak sentikorrak diren pertsonek, produktu hori kontsumitu aurretik, lizentziadun osasun-laguntza profesionala kontsultatu beharko lukete.\nErostea Lipodrene Ephedra-rekin, 100 pilulak Gaur egun A1Supplementsetik!\n* Epnedako Hi-Tech Lipodrenoarentzako $ 39.95 prezioa 4 / 10 / 14 2: 02 AM EST bezalako balioa da. Produktuen prezioak eta erabilgarritasuna zehaztuta daude adierazitako data / orduaren arabera eta aldatu egin behar dira. Erosketa-unean erosketa-unean A1Supplements.com-n bistaratutako prezio eta erabilgarritasunari buruzko informazioa edozein izango da gehigarri hau erosteko\nSuzanne Somers Coupon: 10% Off Zure Fitness Erosi Guztira, Kosmetika, eta gehiago\nBowflex SelectTech 552 kupoia: gorde $ 25


Garoñaren moduko bi erreaktore gelditu dituzte, «ezusteko» arazoengatik | Gizartea | Berria\nGaroñaren moduko bi erreaktore gelditu dituzte, «ezusteko» arazoengatik\nDoel 3 eta Tihange 2 «espero baino kaltetuagoak» daudela ohartarazi dute.\nErreaktore horiek egin zituen enpresak Garoñakoa ere egin zuen\nGaroñaren segurtasuna ezbaian uzten duen informazio bat heldu da Belgikatik, hain zuen ere Burgosko (Espainia) zentral nuklearraren jarraipena aztertzen ari direla. Doel 3 eta Tihange 2 erreaktore nuklearrak gelditu egin dituzte aurreikusi baino lehenago, «ezusteko» arazoengatik. Fabrikazio akatsen ondorioz, beharko lukeen baino azkarrago hondatzen ari da. Bi ontzi horiek egin zituen enpresak beste hemezortzi ere egin zituen, eta horietako bat Garoñakoa da.\nEz da lehen aldia Doel 3 eta Tihange 2 erreaktoreak gelditzen dituztela. 2012ko abuztuan «irregulartasun asko» antzeman zituzten haietan, eta pitzadurak izan zitzaketela-eta gelditu zituzten. RDM Herbehereetako enpresak egindako hutsei egotzi zizkieten arazo horiek. Hori dela eta, Belgikako Kontrol Nuklearrerako Agentziako buru Willy De Rooverrek eskatu zuen aipatu enpresak egindako osagaiak zituzten zentral nuklearrak gelditzeko.\nBelgikako Kontrol Nuklearrerako Agentziak hainbat aditu bildu zituen arazoa aztertzeko. Bi kasuak aztertu ostean, 2013ko maiatzaren 17an, zentralak berriz pizteko baimena eman zuten. Bi baldintza jarri zituzten: martxan jarri aurretik, eta 2014ko ekainean erregaia aldatu baino lehen, hainbat hobekuntza egin behar zituzten. Horrez gain, erreaktoreen jabeak materialen bilakaera aztertu beharko zituen.\nBelgikako Kontrol Nuklearrerako Agentziak iradokita, CSN Espainiako Segurtasun Nuklearreko Kontseiluak Garoñako erreaktorearen ontzia ikertuko zuela jakinarazi zuen. Horretarako zenbait datu eta azterketa eskatu zizkion Nuclenorri, zentralaren jabeari. Ordea, zentrala 2012ko abenduaren 16an itzali zuten, azterketarik egin gabe. Eta erreaktorearen ontzia ikertzeko eskariak mahai gainean jarraitzen du.\nCSNk egiteke dagoen azterketa hori gogorarazi dio Nuclenorri, Garoñako zentralaren ustiapen baimenaren luzapena aztertzen ari den bitartean. Are gehiago, erreaktorean erregai nuklearra sartu aurretik egin beharko du, baita datuak CSNri eman ere. Hau da, lanean hasi aurretik Nuclenorrek frogatu beharko du Garoñan ez direla gertatuko Doel 3n eta Tihange 2n gertatutako «irregulartasunak». Lurra sareak nabarmendu du ez duela zentzurik Garoñaren jarraipenari buruz eztabaidatzeak. Haren ustez, zentrala itxi behar da, eta Europako Batasunaren zaintzapean eraitsi.\nBelgikako ikerketek zazpi hilabete iraun zuten, eta zentrala martxan jarri ostean ere aztertzen segitu zuten. Hain zuzen ere, zentralaren jabeari eskatu zioten etengabeko aztertze horretan jasotako datuen ondorioz itxi dituzte Doel 3 eta Tihange 2, aurrez zehaztutako epea bete gabe.\nElectrabelek, bi erreaktoreen jabeak, ontziei buruzko zenbait datu igorri zizkion Belgikako Kontrol Nuklearrerako Agentziari. Datu horietan antzemandako bilakaera adituek aurreikusi baino ezkorragoa izan zen. «Adituek espero zuten baino eragin handiagoa izan du irradiazioak materialaren gaitasun mekanikoetan», laburbildu du agentziak ohar batean. Hedabide batzuek jakinarazi dute Doel 3ko ontzian 8.000 pitzadura inguru antzeman dituztela, bi zentimetro ingurukoak.


Banatutako energia biltegiratzea - Hoppt Bateria\nHasiera / Aplikazio / Banatutako energia biltegiratzea\nBanatutako energia biltegiratzea\nBanatutako energia biltegiratzeko teknologia eskala handiko energia biltegiratze zentralizatuaren teknologiaren antzekoa da eta, oro har, energia mekanikoa, energia fisikoa eta kimikoa biltegira daitezke.\nBanatutako energia energia-hornikuntza-metodo bat da, erabiltzailearen aldetik antolatutako energia-ekoizpena eta kontsumoa integratzen dituena. Erabiltzaileei hotza, beroa eta elektrizitate energia-hornidura anitz eman diezaieke. Lekuko erabileraren ezaugarriak ditu, garbia eta karbono gutxikoa, elkarrekintza handia, malgua eta eraginkorra, etab., energia-sistema modernoaren ezinbesteko eta ezinbesteko zati bat da. Banatutako energia biltegiratzea energia banatutako sistemetarako beharrezko laguntzailea da. Banatutako energia biltegiratzeko sistemek sarbide malguak dituzte. Batez ere tentsio baxuko eta ertaineko banaketa-sareetan, banatutako elektrizitate-sorkuntzan eta mikrosareetan eta erabiltzailearentzako aplikazioetan erabiltzen dira.\nBanatutako energia biltegiratzea aktiboagoa da Estatu Batuetan, Europan, Australian, Japonian eta beste eskualde batzuetan. Azken erabiltzaileen elektrizitatearen prezio altuez eta gailur-haraneko elektrizitate-tarifa arrazoizkoez gain, herrialde horiek elektrizitatearen prezioen sistema onuragarriagoak dituzte energia biltegiratzeko aplikazioetarako. Banatutako energia biltegiratzeko diru-laguntzak edo pizgarri politikak ezarri tokiko eguzki-sistema hibridoen edo etxeko energia biltegiratzeko sistema independenteen garapena laguntzeko, erabiltzaileei elektrizitatearen prezioak murrizten laguntzeko, energia berriztagarrien erabileraren proportzioa handitzen eta potentziaren kalitatea edo hondamendiak berreskuratzeko gaitasunak hobetzen laguntzeko.


Inoiz inork pentsatuko ez zukeen eran jo digu gaitzak. Beste horrenbeste, gaitzaren ondorioek. Mundu osoa, gizarte guztiak, egitura guztiak, pertsona guztiok jarri gaitu geure benetako neurriaren aurrean, buruz buru. Kupidarik gabe utzi du agerian ahaztu nahi genukeen zerbait: zaurgarriak gara; zaurituta gaude.\nErantzukizunaren bidetik heldu diogu erronkari, denon indarrak batuz, gizartearen arlo guztietan. Berdin jokatu behar dugu hizkuntzari dagokionean ere. Euskara pandemiaren ondorio latzak sufritzen ari da, eta euskaldunon hizkuntza eskubideak errespetatuak eta euren osotasunean garatuak izan daitezen, eragile guztiok ahaleginak eta bi egin behar ditugu.\nEuskaldunok ezin dugu ahaztu badela funtsezko ekarpen bat, gizarte-ahalegin itzel eta miresgarri horren osagai ezinbestekoa eta geure esku soilik dagoena: euskaraz egin behar diogu aurre mundu mailako krisiari; euskaraz egin behar dugu ilunpetik argira eramango gaituen bidea; euskaraz sendatuko gara, euskaraz sendatuko dugu geure gizartea; euskaraz besarkatuko ditugu mundu osoko gizakiak. Bat garelako. Euskaraz bat mundu osoarekin.\nBadakigu, besteak beste, norberaren erabakimenetik abiatzen dela euskara gehiago, gehiagorekin eta gehiagotan erabiltzerakoan inguruan hainbatetan sortzen zaizkigun oztopoak gainditzeko bulkada.\nBaina badakigu, era berean, ezinbestekoa dugula elkarrengana biltzen gaituen bulkada ere. Norabide biko bektorea baita euskara eta euskaldunok lotzen gaituena: euskarak komunitate egiten gaitu; euskal hiztunon komunitateak egiten du euskara orainaren eta etorkizunaren hizkuntza.\nEuskaraldiak eskaintzen digu aurten berriz ere zailtasunak aukera bilakatzeko abagunea, krisia aukera bihurtzeko lanabesa. Ingurumari aldrebesean dator, ezbairik gabe, aurtengoa, eta horrek areagotu egingo du guztion eta bakoitzaren konpromisoaren balioa.\nEuskaraz biziberritu behar dugulako geure gizartea. Euskararen ahotsa zor diogulako munduari. Euskaraz garelako munduko herritar.\nHori horrela, Galdakaoko Udal honek, honako konpromisoak hartzen dituela adierazten du 2020ko euskararen nazioarteko egun honetan:\n1. Covid-19 pandemiaren krisiak Galdakaon euskararen normalizazioan sorraraziko kalteak ebaluatu eta beraiei aurre egiteko kontingentzi-plana egin, hala badagokio.\n2. Herritarrak euskaraz bizitzeko dituen hizkuntza-eskubideak bermatzeko bide-orria zehaztea, finkatzea eta garatzea.\n3. Erabilera Sustatu eta Normalizatzeko Plan Estrategikoa garatu, euskara zerbitzu- hizkuntza izateaz gain lan-hizkuntza ere izan dadin Planean bertan ezarritako udaleko arloetan.\n4. Erakundeak lehentasunez erabiltzea euskara, bere jakinarazpen eta gainerako erakunde, hornitzaile zein elkarteekiko harremanetan.\n5. Gure administrazio publikoaren kontratuetan hizkuntza-irizpideak zehaztea eta ezartzea.\n7. Euskararen erabilera eta presentzia bermatu aurkezpen publikoetan eta ematen ditugun prentsa komunikatuetan.\n8. Urte anitzeko hitzarmenak sustatzea euskarazko toki-komunikabideen jasangarritasun ekonomikoa eta egonkortasuna bermatzeko.\n9. Kirolaren euskalduntze-bidean lan egitea, federazioarekin eta tokiko klubekin elkarlanean.\n10.Euskarazko aisialdi-zerbitzuak sustatu eta zabaltzea.\n11.Familia-eremuetan euskararen erabilera eta transmisioa sustatzea.\n12.Migratzaileek euskara ikasteko eta euskal kulturara hurbiltzeko aukera izan dezaten ekimenak aktibatzea.\n13.Enpresetan euskararen erabilera normalizatzeko ekimenak aktibatzea, euskara laneko eta zerbitzuetako hizkuntza izan dadin.\n14.Herriko gizarte eragile eta euskalgintzarekin batera elkarlanari eustea.


Uzbeg Khan - Wikipedia, entziklopedia askea.\nUrrezko Hordako, Blue Horde (en) Khan\n← Toqta (en) - Tini Beg (en) →\nUrrezko Horda, 1282 (egutegi gregorianoa)\nSarai (en) , 1341 (58/59 urte)\nTaidula (en) (1323 - 1341 (egutegi gregorianoa))\nTini Beg (en)\nJani Beg (en)\nAbdullah Khan (en)\nUzbeg Khan, jaiotzako izenez Mohammed Öz Beg (turkierazko öz, benetakoa eta beg, jauna), Uzbeg bezala ezaguna, Urrezko Hordaren Inperioko sultana eta printze mongoliarra izan zen. Aipaturiko estatua denbora gehienez gobernatu zuen khana izan zen. 1282an jaio, eta, 1321etik, 1341ean hil zen arte gobernatu zuen.\nTougril printzearen semea eta Mengu-Timur khanaren biloba, bere osaba Toqtaïren oinordekoa izan zen. Islamera bihurtua, Ghiyas ad-din Mohammed izena hartu zuen, eta mongoliarren ohiko tolerantzia aplikatu zuen. Bere arreba Kontcaka, Agafia izenarekin bataiatua, 1317an, Juri Moskukoa printzearekin ezkondu zen.\nBere oinordekoa, bere seme Jani Beg izan zen.\nDinastiaren herriak, Chaybanidarren senidea zena, bere izena hartu zuen, eta, honela, Uzbegkan bezala ezagutua izan zen.\nAbdullah Khan Q4098712?\nMengu-Timur Tuogulieer Uzbeg Khan\nISNI: 0000 0004 2349 2984\nOrriaren azken aldaketa: 22 urtarrila 2022, 14:02.


Euskal Museoak online argazkilaritza-lehiaketa bat proposatu du, etxeko jarduerak sustatzeko\nParte-hartzaileek museoaren bildumako piezaren bat alderatu beharko dute, etxean duten eguneroko objektu batekin\nArgazkiak 2020ko martxoaren 17tik 27ra bidali ahal izango dira\nErabiltzaileek eurek emango diote botoa gustukoen duten argazkiari\nEkimen honen bitartez, berrogeialdian etxean egiteko sormenezko jarduerak sustatu nahi ditu Euskal Museoak, baita bertako piezen bitartez bere bildumaren muina ezagutaraztea ere, museoa publikoari itxita dagoen bitartean\nAtzokoa eta gaurkoa\nEuskal Museoa Museo Arkeologiko, Etnografiko eta Historiko gisa sortu zen. Gaur egun, sasoi bateko bilduma arkeologikoa Arkeologi Museoan gozatu dezakegu, gailurrean. Alabaina, etnografiak eta historiak Bilboko Unamuno plazan gordeta jarraitzen dute, erakundearen egoitzan. Museoaren muina dira, euskal gizartearen izaera definitzen dutelako. Gure bizitzaren arima dira, gure izaeraren isla, eta, horregatik, izango garen horretara eramango gaituen bidea ere badira.\n«Izan zirelako gara, garelako izango dira»\nItxialdiko egun hauetan, hausnartzeko eta pentsatzeko sasoi honetan... Euskal Museoak iraganera bueltatzea proposatzen du: egungo mundua gure aiton-amonen munduarekin alderatzea, bizirik jarraitzen duen eta Euskal Museoko aretoetan arnastu daitekeen munduarekin alderatzea. Alderaketa hori asmakizun baten bidez egitea proposatzen du Bizkaiko erakundeak; izan duen bilakaera azkarragatik, munduko objekturik modernoena ematen badu ere, gure aiton-amonek artean erabiltzen zuten eguneroko gauza garrantzitsuak (eta, batzuetan, gauza arruntak ere) jasota uzteko: argazkilaritzaz ari gara.\nHain zuzen, oso hurbil daukagu guztiok telefonoa egunotan. Inguruari begiratzeko modu desberdin bat. Museoak kamara horiek erabiltzeko gonbita egiten digu, inguruan ditugun objektuak, usadioak eta ohiturak aztertzeko, eta atzera begiratuta horiek aspaldiko sasoikoekin alderatzeko.\nEguneroko objektu bat aukeratu behar da. Etxeko zerbait, ia egunero erabiltzen den zeozer. Beharrezkoa da denbora nahikoa eskaintzea aukeratuko den objektuaren inguruan pentsatzeari. Nola heldu da etxera? Zertarako erabiltzen dugu? Beste ezer erabil genezake gauza bera egiteko? Egiten al dugu? Noiztik da ohikoa gure etxeetan, ohikoa baldin bada? Hori erabiltzeak aldaketa handia ekarri du? Zer motatakoa?\nHurrengo pausoa Euskal Museoaren Ensimeren webgunean (plataforma digital honetan, bildumako piezen zati handi bat jasotzen da) apur bat kuxkuxeatzea da: sasoi bateko baliokidea topatu behar dugu, antzeko funtzioa duen objektu bat, horren bitartez gaurko garaia eta ordukoa alderatu ahal izateko. Saiatu aurreko dinamika errepikatzen eta galdetu zuen buruari: nola erabiltzen zen? Zertarako? Nondik dator? Zergatik zen horrelakoa eta ez bestelakoa? Nork egin zuen?\nEta hemen dator telefonoaren argazki kameraren txanda. Esperientzia horiek partekatzeko, beharrezkoa izango da hautatutako objektuaren argazki bat bidaltzea, lotura duen Museoko piezarekin batera eta parte-hartzaileak argazkia atera aurretik bere buruari egin dizkion galderen erantzunarekin batera.\nMaterial guztia helbide honetara bidali beharko da: itziar.martija@bbmuseoak.eus\nArgazkiei botoa emateko esteka honetara sartu beharko da:\nFormatu honen bidez, berrogeialdiaren ondorioz museoa publikoarentzat itxita dagoen bitartean etxean sormena garatzea du xede Euskal Museoak, baita pertsonek euskal kulturaren objektu adierazgarrien inguruan hausnartzea ere, are argazkia atera aurretik eta ez ondoren. Argazkilaritzako edozein eskuliburutan azaltzen den bezala, museoak animatu egiten gaitu gure inguruari begiratzen ikastera, argazkiak atera aurretik.\nArgazki guztiak 2020ko martxoaren 17tik 27ra bidali ahal izango dira.\nArgazki onenaren egileak Euskal Museora sartzeko urteko txartela eskuratuko du.\nPlan desberdina egin nahi duzu etxeko itxialdiko egun hauetan? Euskal Museoak argazkilaritzaz gozatzea proposatzen dizu, mugikorraren telefonoa soilik erabilita.


baiona Archives - Page 3 of 8 - Arrosa\n4 ekaina, 2018 | 0 Komentarioak\nAste honetako Kultur Kuboan : – Bastidako Clarenza elkarteko Maite Garrak « Primaderan » hitzordu berria aurkezten dauku … – Baionako Arte Eskolako erakaslea eta margolaria den Nagore Amenabarro Amezketarraren ezagutza egitea proposatzen dautzuegu … Musika : Mes Aïeux « Train De Vie (Le Surcheval) », Máddji « Dobbelis » eta «Peaceful Peas « Little bird ». Jatorria : Radiokultura\nUrtarrilaren 12an, Seaskaren alde Baionako antzokian egin zen BECtso saioko bertsoak, aste honetako Bertsoinka saioan\nIrratien tartean Gure Irratiko kide den Ihintza Arrietarekin izan gara. Hiru gai ekarri dizkigu gaurkoan: euskal preso politikoen hurbiltzea, Baionatik Pauera bidali zituzten migranteen egoera txarra eta Baionako euskal museoak 2017an izan dituzen datuak izan ditugu hizpide Ihintzarekin.\nGaurkoa Lapurdiko Gure Irratiako kide den Ihintza Arrietan izan dugu gurean. Hiru gaiz aritu gara Ihintzarekin: atzo Baionatik Pauera bidali zituzten migranteak eta haien egoera, bihar burutuko den Jon Paroten baldintzapeko askatasun eskaeraren auzia, eta urtebete preso eta 13 urte kontrol judizialpean pasa ondoren auzigabetu duten Jean François Lefort LOF izan ditugu hizpide.\nJoan den larunbatean burutu zen ETAren armagabetzea. Baionan, egun osoan izan ziren hainbat adierazpen, agerraldi eta ekintza. Horren berri jaso dute aste honetako Argia-n eta hori aurreratu du Estitxu Eizagirre zuzendariak gurean . Horrez gain, mugimendu ezkertiarrek feminismoarekiko dituzzten erresistentziez egindako erreportajea eta Nagore Legarreta argazkilariari egindako elkarrizketa ere aurreratu ditu.


Medici Riccardi jauregia - Wikipedia, entziklopedia askea.\nMedici jauregia edo Medici Riccardi jauregia (italieraz: Palazzo Medici Riccardi) Florentzian dago, Via Largan, gaur egun Via Cavour 3. Michelozzo di Bartolomeok egin zuen 1444 eta 1460 bitartean Cosimo de' Medici zaharraren enkarguz. Egun, Probintzia Kontseiluko egoitza da.\n43°46′31″N 11°15′22″E / 43.77529°N 11.25599°E / 43.77529; 11.25599Koordenatuak: 43°46′31″N 11°15′22″E / 43.77529°N 11.25599°E / 43.77529; 11.25599\nCosimo I.a Medici - 1540\nMedici Bank (en)\nVia Cavour, Cavour, 3 - Firenze eta Via Cavour 3\nPizkundetar oinplanoduna, bere inguruan logelak jartzen diren patio bat da.\nFlorentziar tradizioa barne patioan ikus daiteke, karratua dena, eta batez ere esgrafiatuaren erabileran, gotikotik hartua. Han tondo batzuk elkartzeko balio duten girlandak irudikatzen ditu. Bi gorputzez osatua dago, behekoak arku batzuk ditu ordena konposatuko zutabe batzuen gainean, goikoa trinkoa den bitartean. Goiko honetan bao batzuk irekitzen dira.\nFatxada hiru solairutan banatua dago aparailu errustikoen tratamendu ezberdinaren eta bere harresiaren kuxinduaren bidez. Harlandu kuxindu baten gradazioa dago behealdean kuxindu leun eta landuago batera eboluzionatzen duena goialdean. Solairu bakoitza erlaitz irten bidez banatzen da.\nGarrantzitsua da dobelajea. Honen barnean bao biforoak ikus daitezke, antzinaro klasikotik hartua.\nHarlandu kuxinduaren erabilera aberastasun eta botere ikur bezala erabili zen, oso nekeza eta egiteko zaila baitzen.\nEraikin honek Pizkundeko toskanar jauregientzako oinarriak jartzen ditu. Honela adibide oso antzekoak ikusiko dira, Rucellai jauregia eta Pitti jauregia kasu.\nPalazzo Medici Riccardi, Provincia di Firenze\nProgetto Giardini di Toscana', Medici Riccardi jauregiko lorategia\nAzken aldaketa 25 martxoa 2021(e)an, 12:09(e)tan\nOrriaren azken aldaketa: 25 martxoa 2021, 12:09.


Flawless Hankak Epilagailua kargagarria (telebistan ikusi zen bezala) | Beautyshop.ie\nHasiera / Gailuak / Flawless Hankak Epilatzailea kargagarria (telebistan ikusi zen bezala)\nMarka: Hankarik gabeko hankak\nFlawless Touch Endless Flawless Hankak - Instant and Painless Ladies Hair Remover, berehalako eta minik gabeko ile-garbitzaile nabarmenak dira, argizaria sortzen duen mina eta narritadurarik gabe akabera leuna ematen duena. Palmaren diseinu ergonomikoa ezin hobea da zure palman eroso egon dadin ...\nFlawless Touch Endless Flawless Hankak - Instant and Painless Ladies Hair Remover, berehalako eta minik gabeko ile-garbitzaile nabarmenak dira, argizaria sortzen duen mina eta narritadurarik gabe akabera leuna ematen duena. Palmaren diseinu ergonomikoa ezin hobea da zure eskuko palman erosoa izateko eta makurkeriarik, ebakirik ez, eta ez dute inolako sasiorik kontrolatzen.\nLau 18K urrezko xafla buruak ditu, Flawless Legs hipoallergenikoa da, larruazal mota guztietan leuna eta ukitzeko segurua da. Hanketarako ezin hobea da, bizarra mozteko edo ebakitzeko joera duten zonak barne, orkatila edo belaunaren inguruan bezala. LED argitsu eta distiratsuak zure larruazala argitzen laguntzen dute, leku bat galdu ez dadin. Litio-ioizko bateria kargagarriak Flawless Hankak haririk gabeko, eramangarri eta eroso bihurtzen ditu, edozein lekutan "akatsik gabe" egon zaitezke.\nBerehala eta minik gabe nahi ez dituzun ileak kentzen ditu argizaria, pintza edo laserra erabili beharrik izan gabe\nSpinning teknologiak edozein luzeretako ilea kentzen du\nLau 18K urrez estalitako buruak hipoallergenikoak eta leunak dira azaleko tonu guztietan\nLED argiztapen integratuak ilea ez galdu dezan\nLitio-ioi bateria kargagarria - kablerik eta eramangarririk edonora eta edonora\nKargatzeko kablea, AC egokitzailea, garbiketa eskuila eta bidaia poltsa ditu\nGailu harrigarria aurkeztuko dizugu behin izan ondoren. Edertasunerako gailu ezin hobea etxean edukitzeko. Denok dakigu, 'hanka perfektuak lortzeko amesten duten emakumea ezinbestekoa da! Hutsik gabeko hanketako aparatuak brisa bizarrarazten du minik egin gabe eta apaindegi batetik etxera irten gabe. Eroso egingo duzu zure etxean.\nHankak dutxan bizarra moztu nahi badituzu, ez duzu kezkatu beharko gailua bustitzeko, dutxa ez duelako. Dutxaren ondoren akatsik gabeko hanka horiek lortzea nahiago baduzu, ez kezkatu, akabera leun hori lortzeko kremarik ez baita beharrezkoa.\nAzken ukipen akatsik gabeko hanken gailuak LED argiak ditu, lekurik inoiz galdu ez dezazun! Ilea kentzeko minik gabeko gailu hau leuna da larruazal mota guztiekin. Tximeleta teknologia iraultzaileak ez du inolako ebakirik, ebakirik, erredurarik, kolperik edo narritadurarik ziurtatzen.\nGailu kargagarria: hanka-bizarra kargatzeko bateriak ditu. Horregatik, eramangarria eta kablerik gabe dago zure azken erosotasunerako.\nDiseinu ergonomikoa eta palmerra, atxikimendu hobea eta bizarra lortzeko. Maindire elektrikoa ergonomikoki diseinatuta dago. Hankak, bikinak, besoak, orkatilak eta edozein lekutarako joera du.\n18 karaten urrezko estalitako buru flotagarriak\nPalm tamaina goi kontrolerako diseinatuta\nEz du astintzarik, mozketarik edo narritadurarik\nEz da ez xaboi ez urrik erabili inon, noiznahi\nSeguru azala mota guztientzat


erabili.eus/ Euskara, txioz txio\nHemen zaude: Sarrera » Sare-aldizkariak » Iritzi-muinetik » Euskara, txioz txio\nEuskara, txioz txio\n2013-12-07 / 07:00 / Iñaki Martinez de Luna ERABILI.EUS\nEuskara badoa, bai, aurrerantz. Hutsuneak hutsune, herrigintza eta instituzioen bulkadaz euskararen olatua gero eta indartsuagoa da. Aspalditik erdararenak diren eremu lehor batzuk ere blai-blai eginda uzteko modukoa. Badaude, halere, bustitze horretatik kapusai iragazgaitzez babesten diren bestelako lurrak. Erabili.com-ek jasotako txio baliotsuek ongi baino hobeto ilustratzen dituzte blaitutako aldeak zein idorrak.\nHerri mugimenduaren muinean, euskara elkarteak jauzi handia ari dira egiten: antolakuntzan, koordinazioan, finantzabideetan, estrategian, komunikazioan eta abarretan. Zer esanik ez bertsolaritzak, txapelketetan edo harrobiarekin burutzen duen lan isilean. Ahozkotasunetik testu idatzietara igaroz, aitortua da euskal literaturaren egungo loraldia. Prosa literariotik urrun, arlo ekonomikoan, bada euskaltasunaren aurrerakada aipatzen duen txiorik: «Euskal Herriko hizkuntzaren industriak 5.000 lanpostu ditu eta 276 milioi euro fakturatzen ditu urtean».\nEnpresetako langileak izan edo funtzionarioak izan, euskara teknikarien prestakuntza izugarri areagotu da, soziolinguistikaren oinarri-oinarrizko planteamenduetatik sofistikazio profesionalera igaroz; intuizio hutsez jardutetik, ezagutza teoriko eta tekniko aitzindariak baliatzera.\nEra berean, herri-administrazioa, hizkuntza-eskakizunak ezarriz eta erabilera areagotzeko plan berriak abian jarriz, nahi baino motelago bada ere, badoa euskalduntzen. Aldi berean, lehen baino askoz gehiago dira euskaraz gaituta dauden belaunaldi berrietako politikariak. Hartara, herritarrek duten hizkuntza hautatzeko aukera ez erabatekoa, baino gero eta zabalagoa da.\nHezkuntza sistemari dagokionez, D ereduak goranzko joerari eusten dio leku gehienetan. Unibertsitatean, euskal adarreko ikasleen kopuruek aurrea hartu diote erdal adarrekoei zenbait ikasketetan. Eta abar.\nHortaz, handiak dira herrigintzaren zein herri-administrazioaren eskutik euskara egiten ari den aurrerapausoak. Ahaztu gabe, nagikeria eta zalantza handiz euskalduntzen ari diren beste munduak; besteak beste, erdararekin hain tematuta jarraitzen duen IKTarena: «WordPress 3.7.1 oso-osorik euskaratuta».\nHala ere, euskararen komunitate osoari erreparatuz gero, zalantza handiak sortzen zaizkit: euskal gizarteak ere dinamika kementsu horren norabide eta abiadurari jarraitzen die edo, aldiz, abangoardia horretatik oso atzeratuta ari da gelditzen? Ez ote da gero eta handiagoa abangoardia eta herritar euskaldunen arteko tartea? Kezka argiago azaltzeko errepara diezaiegun, beste behin, Euskararen Txioak eman digun zenbait aleri.\n«Euskara jakin arren salerosketak gaztelaniaz egiten dira», dio txio horietako batek. Durangoko hizkuntza-egoerari buruz ari dela-eta, horrela jarraitzen du: «…merkatarien %75ek dio zerbitzua euskaraz eman ahal duela, baina %32k bakarrik erabiltzen du. Eta, bezeroen kasuan %18k darabilte». Alegia, euskaldunen gehiengoa ez da baliatzen euskaraz egiteko dituen aukerez. Eta ez Durangon bakarrik.\nHauxe da tankera bereko beste txio bat: «Susa liburu digitalak saltzen hasi zenetik, 1.652 ale saldu ditu»; alegia, bi urteko ahaleginak 1.652 euro eman dizkio argitaletxeari (euroa liburuko). Horra hor gure merkatuaren egungo neurria eta ebook-en etekin ekonomiko barregarria». Bistan da, Susaren liburuak irakurtzen dituztenen kopurua lekutan dago euskal irakurlegoak duen kontsumitzeko ahalmenetik. Euskararena merkatu txikia da eta, horrezaz gain, irakurlegoak ez du aukera hori hobesten.\nHona hemen kutsu ezkorreko beste txio bat: «Ikastolan ere euskara baztertua: Guraso bileretan azalpenak erdaraz eta, ondotik euskarazko laburpena». Euskararen santutegia diren ikastoletan ere ez zaio zilegitasun osorik aitortzen gure hizkuntzari; bigarren mailakotzat jotzen da. Kasu honetan, erdaldun euskaltzaleak (euskaltzaleak, zergatik bestela beren seme-alabak ikastolan!) dira euskarari lehentasuna ukatzen diotenak.\nEuskara, gizatalde euskaldun askorako lehentasunezkoa ez dela argi berretsia gelditzen zaigu jarraian: «Euskararen garrantzia: Familia-lagunarterako eta garrantzirik gabeko kontutarako». Ulergarria da, hortaz, zergatik euskaldun askok ez duten ahalegintxo bat egiten estimuan duten hizkuntza erabiltzeko orduan. Askoren jardunak erakusten du apaingarri polita eta ongi ematen duen lorontzi koloretsua baino ez dela euskara. Gauza garrantzitsuetarako, benetan inporta zaizkigun horietarako, badugu ospetsua eta erabilerraza den beste hizkuntza hori. «Euskararekin odolgalduak al gara?»\nOrduan, euskararen olatua noraino iristen da? Ahaleginen lorpenak agortzen dira euskalgintzako eragileek beraiek osatutako zirkuitu endogamikoan, edo ia-ia. Ez omen dira mugimendu horren erdigunetik euskara-komunitatearen periferiarantz hedatzen. Olatuaren emaria lehorreko hondarrak xurgatzen eta desagerrarazten du.\n«Euskara ez dago agenda politikoan», zioen txioa ere bada. Ez agenda politikoan, ezta sozialean ere. Bukatzen ez den soka: euskara ez da erabiltzen garrantzitsua ez delako eta, horrela, ez dago agendan. Era berean, agendan ez dagoenez, ez dugu garrantzitsutzat joten. Horrela, ad infinitum…?\nGurpil zoroa gainditu eta euskararen olatua komunitate osora heda dadin, erresonantzia-kaxa indartsuagoak behar dira, azken txio batek iradokitzen digun bezala: «Euskarazko kulturgintzak erresonantzia-kaxa indartsuagoak behar ditu». Erresonantzia ez ezik, presentzia iraunkorra ere bai; ez noizbehinkakoa. Horregatik, Euskararen Egunaren ospakizunetarako Topaguneak landutako kanpainaren leloa ezin egokiagoa da: Euskarak 365 egun. Ez dago olatuak geldirik dituen itsaso bizirik.\n(IÑAKI MARTINEZ DE LUNA, Soziolinguista da)\nEstreinakoz Berria egunkarian argitaratua, 2013-12-07an.


Turismoa Seychelles "North America Annual Roadshow" Birtuala da\nHasiera » Azken albisteak » Nazioarteko Azken Albisteak » Seychelles Azken Albisteak » Turismoa Seychelles "North America Annual Roadshow" Birtuala da\nNegozio Bidaiak • Gobernuko berriak • ostalaritza • Topaketa Industriaren Albisteak • Topaketak • Berriak • berreraikitzen • Seychelles Azken Albisteak • Turismo • Bidaiaren helmuga eguneratzea • Hainbat Albiste\nTurismo Seychelles-ek aurten gauzak beste modu batean egin behar izan ditu COVID-19 dela eta "North America Annual Roadshow" delakoan. 2 urteko absentziaren ondoren, normalean AEBetako 4 hiritara bidaiatzen duen roadshow-a ia asteazkenean, ekainaren 25ean egin zen, eta arrakasta izan ondoren, bigarren ekitaldi bat egingo da asteazkenean, 18eko abuztuaren 2021an.\nSeychelles Turismoak arrakastaz aurkeztu du aurten Ipar Amerikako Urteko Roadshow formatu birtualean.\nAEBetako 65 bidaia-profesional izan ziren AEBetako hirietatik bilerak eta trukeak egiteko egun emankorrean parte hartu zutenak.\nKezkatuta zeuden guztiek gertakari positiboa zela ikusi zuten aurreko bi urteekin alderatuta, COVID-2 dela eta alternatibarik gabe bertan behera utzi zenean.\nMunduko gainerako herrialdeekin bat eginez plataforma digitalak bere bazkideengana joateko, Seychelles-eko tokiko turismo operadoreek, Mason's Travel-ek, Creole Travel Services-ek eta Qatar Airways hegazkin konpainiek erakustoki gisa eman zuten izena 7: 9etatik 25: 65etara (Seychelles) ordua) ekainaren XNUMXean, AEBetako hainbat hiritako XNUMX bidaia-profesional AEBekin elkartu zirenean, bilera eta truke egun emankorretarako.\nEtxetik harrera beroa egin ondoren Turismoa Seychelles taldeak, parte-hartzaileek eta erakusketariek banan-banako bilerak egiten jarraitu zuten, eta bertan trukatu zituzten egungo merkatuko baldintzei buruzko informazioa, Seychelles-eko tokiko eragileek ezartzen dituzten segurtasun protokoloak eta helmugako produktu berriei buruzko garapenak.\n2018az geroztik errepide ikuskizuna lehen aldiz egiten ari zen David Germain Afrikako eta Amerikako Turismo Seychelles Eskualdeko zuzendariak esan zuen. "2019an eta 2020an ezin izan dugu aurrera egin roadshow-arekin, baina pandemiak irauten duen bitartean ekitaldia birtualki egitea erabaki dugu, parte hartu duten gure merkataritza bazkide eta partaide guztien gogobetetasunarekin", esan du Germain jaunak.\nBaieztatu zuen Seychelles-ekiko interes handia Estatu Batuetan pandemia izan arren, batez ere oporretan Afrikako eta Ekialde Hurbileko herrialdeetara urrun ibiltzen diren bidaiarien artean eta, gero, Seychellesera bidaiatzeko oporraldien luzapen gisa. Estatu Batuetako 1,934 bisitarik aurten Seychelles bisitatu dute uztailaren 18ra arte.


About: Aymeric Laporte\nAymeric Laporte (Agen, 1994ko maiatzaren 27a) frantziar futbolaria da. Agenen jaio bazen ere, 4 urterekin familiarekin Baionara joan zen bizitzera. Aviron Bayonnais futbol-taldearen harrobian hezia, 2012ko abenduaren 9an estreinatu zen Athleticeko lehen taldearekin Celta de Vigoren aurkako Ligako partiduan.\nAymeric Laporte (Agen, 1994ko maiatzaren 27a) frantziar futbolaria da. Agenen jaio bazen ere, 4 urterekin familiarekin Baionara joan zen bizitzera. Aviron Bayonnais futbol-taldearen harrobian hezia, 2012ko abenduaren 9an estreinatu zen Athleticeko lehen taldearekin Celta de Vigoren aurkako Ligako partiduan. (eu)\nAymeric Laporte (eu)


Dardarizoaren gaixotasuna - ZientziaEus\n2000/04/30 Kortabarria Olabarria, Beñardo - Elhuyar Zientzia\nDuela pare bat aste, Parkinson gaixotasunaren Mundu Eguna izan zen. Horrelako egun ofizialen atarian berri ugari sortzen direnez, Parkinsonarena ez zen salbuespena izan. Hala ere, tartean, izan zen berri deigarririk ere, esate baterako Nafarroako Unibertsitateko Jose A. Obeso neurologoak egindakoa. Hark adierazi zuenez, terapia genikoaren eta teknika kirurgikoen bitartez hurrengo hamarkadan Parkinsona sendatu ahal izango da. Erretzaileek Parkinsonarekiko duten ezohiko erresistentziarena ere bitxia da.\nParkinsonen gaixotasuna nerbio-sistemari erasotzen dion gaixotasuna da. Parkinsonak mugimenduaren kontrola eta koordinazioa nahiz giharren zalutasunari eta jarrerari eusteko ardura duten garuneko alderdietan izaten du eragina. Garunaren egitura horietako batean, dopamina substantzia dago; hots, mugimenduen eraginkortasuna eta harmonia erregulatzen dituen susbtantzia. Parkinson gaitza dopamina-kopurua gutxitzen denean sortzen da. Gaixotasuna James Parkinson mediku ingelesak deskribatu zuen lehenengoz 1817an.\nDardara, giharretako zurruntasuna eta mugimenduari ekiteko geldotasuna eta zailtasuna gaixotasun honen oinarrizko adierazle izaten dira. Sintoma horiek bakanka edo batera ager daitezke, gorputzaren atal batean nagusitu daitezke, edo eta sintoma bat besteak baino nabarmenago ager daiteke.\nGaixotasunak gaixotik gaixora ezaugarri desberdinak izan ditzakeen arren, eta botikekiko erantzunak hainbat izaten diren arren, Parkinsonaren hasiera identifikatzen lagun dezaketen sintoma ezagunenen multzoa aipatzea badago:\n- Aurpegiaren espresio eza eta mugimenduak burutzeko baldartasuna. Mugimendu esatean, automatikoak (begiak kliskatu, irentsi, ibiltzean besoak kulunkatu…) nahiz borondatezkoak (jantzi, aulkitik altxatu, idatzi…) hartzen dira kontuan.\n- Dardara nabarmenagoa izaten da geldialdian, eta borondatezko mugimendua dagoenean gutxitu egiten da.\n- Gorputzadarrak mugitzeko erresistentzia edo malgutasun eza. - Gorputz enborra eta burua aurrera makurtzea eta ukalondo eta belaunen giltzaduren flexioa. Gaixotasuna dutenei zaila egiten zaie oreka gordetzea, eta erortzeko arriskua izaten dute.\n- Estropezu egin edo oreka galdu eta gero, zuzentzeko arazoak izaten dituzte.\n- Ibilera pauso laburrekin egiten da. Blokeatze aldiak izaten dituzte (oinak lurrean itsatsiko balira bezala) eta ibileraren erritmoaren zakartasuna nabarmena izaten da, pauso azkar-azkar eta nahasiak.\n- Idazkera txikia eta irakurtezina.\n- Depresioak izateko joera.\n- Idorreria eta gehiegizko listu-sortzea.\nNorengan du eragina?\nAdinekoen gaitza dela uste den arren, hori ez da egia borobila, 30 eta 40 urte bitartean Parkinsona hastea ez baita arraroa. Arrazen arteko bereizketarik ez du egiten gaixotasun honek, munduko herrialde guztietan ikus baitaiteke; eta jokamolde bera du sexuari dagokionez.\nDauden datuen arabera, 100.000 biztanleko urtero 20 kasu berri agertzen dira. Gazteagoen artean arraroa ez den arren, batez ere 55 urtetik gorakoei eragiten die; hortik gorakoen % 1ek du Parkinsona. Nahiz eta datuak ez izan erabat zehatzak, uste da Euskal Herrian gaixotasun hau duten 4.000 eta 5.000 lagun artean daudela.\nParkinson gaitzaren jatorria ez da ezagutzen, zerk eragiten du garuneko dopamina gutxitzea? Galderari erantzun nahian, munduan zientzialari ugari ari dira ikerketa egiten, baina oraingoz ez da erantzun fidagarririk jaso. Dena den, sarreran aipatzen zen bezala, badirudi irtenbidea gero eta gertuago egon daitekeela.\nIrtenbidea aurkitu arte, gaixoen bizi-kalitatea hobetzeko ahaleginak egiten dira. Gaur egun, Parkinsonen gaixotasuna modu eraginkorrean kontrolatzeko eta tratatzeko gaitasuna badago, sintoma gehienak leuntzeko botikak erabiltzen baitira. Tratamendua dopamina hartzean oinarritzen da, etengabe ematean alegia. Horrela jokatuz gero, hainbat hilabete igaro eta gero emaitzak onak direla ikusi da. Hala ere, gaixotasuna ez da desagertzen, sintomak gerarazi eta moteldu egiten dira. Horrela, gaixoen egunero bizitzan urte batzuetan ez da etenik nabarmentzen. Gaur egungo botikekin, sintoma nagusi gehienak kontrolatzeko modukoak dira eta, horretaz gain, gaixoak bere gaixotasuna onartu eta berorri egokitzen bazaio -mugak gorabehera- bizitza independientea egiteko aukera du.\nErretzea ona Parkinsonarentzat?\nHala dirudi. Estatistiken arabera, behintzat, argi dago hori, erretzaileek Parkinsona gutxiago izaten baitute. Hala ere, estatistikak ez dira horren zergatiak agertzeko gai izan, zientzialariak, berriz, bai. Tabakoaren osagaietako bat naftokinona konposatua da. Konposatu horrek burmuinean dagoen entzima batean -monoamino oxidasa (MAO)- eragiten du. Berez, burmuineko jarduera kimiko arruntean, MAOak neurotransmisoreak -dopamina, serotonina, norepinefrina…- zatitzen ditu. Estatu Batuetako Virginia Tech ikerketa-zentroko ikertzaile batzuek ondorioztatu ahal izan dutenez, tabakoak MAOaren lana eragotz dezake.\nOndorio horretara iristeko, ikertzaileek laborategiko saguekin egin dute lan. Saguei MPTP droga eman zieten, Parkinsonen gaixotasunaren antzeko gaixotasuna sortzen duen droga. Droga hori 1980. urtean atera zen merkatura, heroinaren eragina murritz zezakeelakoan, baina dosi altuetan hartu zuten drogazaleek Parkinson-sintomak izan zituzten. Saguekin ikusi denez, naftokinonak Parkinsonarekiko benetako babesa ematen du. Kontuan hartu, dena den, tabakoa Parkinsonarentzat ona izan daitekeela dirudien arren, oro har, osasunarentzat -eta poltsikoarentzat- oso kaltegarria dela.


«Euskal Herrian musika funtzionalagoa da, musika bakoitzak bere lekua dauka» | Kultura | Berria\nNoiz sortua: 2012-04-01 00:30:00\nAlan Griffin. Musikaria, Aintzina taldeko burua\n«Euskal Herrian musika funtzionalagoa da, musika bakoitzak bere lekua dauka»\nAintzina taldeko buru gisa, 'Kosinatik kanberala' bigarren diskoa kaleratu berri du Irlandan jaiotako musikariak; euskal doinu eta kantu tradizionalen ikerketan dihardu buru-belarri azken boladan.\n2012ko apirilak 1\nEgunero jotzen du alboka, flauta edo whistle-a Alan Griffinek (Ennis, Irlanda, 1952); «ez denak batera, baizik eta ziklikoki». Zenbat haize instrumentu jo ditzakeen galdetuta, haren erantzuna: «Ez daukat ideiarik ere, baina ziur aski bakar bat ere ez ondo». Aintzinak, hark gidatzen duen taldeak, bigarren diskoa kaleratu berri du: Kosinatik kanberala (Aztarna). Beste bizpahiru diskotarako materiala ere badute. Baina une honetan ordu gehienak euskal kantu tradizionalen ikerketari eskaintzen dizkio. «Hemendik denbora batera, bildutako informazioa atera nahi nuke. Ez dakit zein formatutan, liburu baterako material gehiegi daukat-eta, baina atari digital bat izan liteke». Alboka eta Aintzina taldeetako sorburu izateaz gain, hainbat kolaborazio egin ditu azken hogeitaka urteetan; Astigarragan (Gipuzkoa) bizi da irlandarra, eta euskal musika tradizionala inor gutxik bezala ezagutzen du. Etxeko sukaldean hartu gaitu.\nZenbateko eragina dute croissant, pasta eta tez osaturiko gosariek Aintzinaren sorkuntzan?\nEragin handia. Hori da gure lan egiteko modua. Laurok elkarrekin gosaltzen dugu, eta ordu erdi-edo geroxeago hasten gara musika egiten.\nErritual moduko bat, hortaz.\nBai, erritual bat. Horregatik diskoen izenburuak ere. Suitian zen lehenarena, kantu baten hitzetatik aterata, eta sukaldeari egiten dio aipamena. Bigarren honek, berriz, Kosinatik kanberala. Sukaldea eta gela aitatzen ditu, eta neurri batean guk lan non egiten dugun oroitzeko ere balio dute.\nBi urteren buruan atera duzue bigarren lana. Espiritua berbera al da orain ere? Hau da, kantutegi tradizionala arakatu eta inoiz argitaratu gabeko kantuak biltzea?\nBai, egitasmoaren funtsa da abesti narratibo herrikoiak plazaratzea eta musikari dagokionez behintzat argitaratu gabeak izan daitezela. Horrek ez du esan nahi doinu horiek grabaturik ez daudenik, baina komertzialki argitaratu gabeak dira. Hitz gehienak ere argitaratu gabeak dira. Horrez gain, pare bat pieza instrumental daude, eta kontzertuetan ere jotzen ditugu, arnasa pixka bat emateko entzuleari, gainerakoak arreta handia eskatzen duten kantuak baitira.\nZerk lotzen zaitu hain irmoki euskal folk tradizional purura?\nTira, guk ez dugu egiten folk tradizional purua ere. Kantu hauek bere testuinguru eta garai naturalean a capella kantatzen ziren. Guk kantu horiek herrikoitu egiten ditugu musika konponketen bitartez. Ez dugu folk purua egiten, baina bada folk akustikoa. Musika tresnak akustikoak dira. Biolina garai batean loratu zen Euskal Herrian, nahiz eta gero berriro galdu zen, eta badakigu zeharkako flauta ere erabiltzen zela. Eta zerk lotu nauen hemengo musika tradiziozkora? Bakoitzak bere zoroa bizi du. Ez dut uste hori baino erantzun osoagorik dudanik.\nBaina zer poz ematen dizkizu? Eta zer etsipen eragiten?\nBeti da poz handi bat asko esaten dizun kantu bat topatzea eta kantu horri musika janzteko aukera izatea eta zuzenean jo ahal izatea. Etsipena izan liteke apur bat ezagunagoak ez izatea... baina ez da etsipen handi bat ere [barreak]. Ez daukat etsipenik.\nTradizionalaren esentziatik urruntzeko prest zeundeke masa zabalago batengana iritsi ahal izateko?\nUste dut neurri batean hori egiten ari garela. Badakit egiten duguna musika minoritarioa dela, baina minoritarioagoa litzateke modu are puruagoan egitea, hau da, instrumentazioa ahaztea eta dena a capella abestea. Hori litzateke puruena, baina nolabait proposamena atsegingarriago egiten dugu, herrikoitu egiten dugu. Harago joateko, barrutik atera behar zaizu. Gure artean hitz egin dugu honetaz. Esaterako, bai Zigor Sagarnak, bai Arkaitz Minerrek baita Juanjo Otxandorenak ere lan egin izan dute musika elektrikoarekin. Zergatik ez jo gure kanturen bat bertsio elektrikoan? Ez dut nik ezetzik esango... Are, interesgarria ere izan liteke, baina barrutik atera beharko litzateke, eta ez jarrera mertzenario edo ziniko batetik.\nLiteraturagatik etorri zinen, duela 27 urte. Ondoren, maitasunagatik geratu, eta gero ezagutu zenuen euskal musika. Zerk gatibatu zaitu?\nIrlandan bizi nintzenean euskal musika apenas iristen zen. Tira, musika gehienak ez ziren iristen. Horretan itxiak gara. Musika kultura handia daukagu gure gauzetan. Horrek egiten du beste kultura batekiko oso irekiak ez izatea. Hala ere, iristen zitzaizkidan zenbait gauza. Jesus Guridiren Diez melodías vascas, Benito Lertxundiren Altabizkar eta Oskorri nahiz Los Incansablesen bana ere bai. Bereziki Oskorrirenak txunditu egin ninduen, eta Lertxundirena ere gustatu zitzaidan. Hona etortzean musika asko entzuten nuen gure pisuan. Diskoak jartzen nituen etengabe, eta zur eta lur utzi ninduen Amaia Zubiriaren ahotsak. Haizea taldean ibilia zen orduantxe, eta Arrosa xuriaren azpian kantuak gatibatu ninduen. Akaso, kantu hura da orduz geroztik egindako guztiaren ernamuina edo hazia. Horrela, pixkanaka joan nintzen sartzen euskal baladen edo erromantzeen munduan.\nEuskal Herriko herri musika ez al da Irlandakoa baino tradizio laburragokoa?Alderik ba al dago musikaren eta jendearen arteko harremanean Irlandan eta gurean?\nIrlandan musikari gehiago dago. Euskal Herrian musika funtzionalagoa da. Musika bakoitzak bere leku eta garaia dauka. Txistuak bere esparrua dauka, eta trikitiak berea... Irlandan hori ez da gertatzen, edozer gauza jo zenezake edozein unetan. Musika ez dago loturik zeremonietara edo data batzuetara. Horrek askatasun handia ematen du; elkartzen zara, eta jo egiten duzu. Hemen hori ez da gertatzen horren sarri. Baina hemen musikak badu pisu sinboliko bat agian Irlandan ez duena. Eta hori ere bada aberastasun bat, eta indar bat agian Irlandan ez dagoena.\nEuskal musika tradizionalaren erabilera folklorikoegia ez al da egiten maiz, edo bestela, ez da egin haren komertzializazioa esparru arinagoetara ekarriz, adibidez trikiti popera?\nBai, bi gauza horiek egin dira, baina musikan gauza guztietarako lekua egon behar du, eta aldaera guztiek izan behar dute lekua. Normalean, pare bat artistak-edo arrakasta izaten dute, eta horri esker zabaltzen dira joerak. Folklorismoa diozunean, zer esan nahi duzu, adibidez aurreskuen kasua?\nBai, edo trikitia egun jakin batzuetan soilik jarri edo programatzea.\nBai, baina hori da musika horren funtzioa. Hori niretzat ez da folklorikoa. Nik hori aberastasun moduan ikusten dut. Guk, hala ere, beste gauza bat egiten dugu Aintzinan. Guk dugun arazo nagusietakoa da ez gaudela loturik jarduera kultural jakin batera. Kantuak tradizionalak dira, ongi, baina akaso ez dago esparru garbi bat horietarako gaur egun. Lehen, jendeak sukaldean kantatzen zituen kantu hauek. Orain, ez da abesten horrenbeste. Beraz, iruditzen zaigu interesgarria izan litekeela kantu hauek plazaratzea eta entzun daitezela.\nUrrearen bidea urratzera\n«Aurten talde lehiakorragoa daukagula uste dugu»


Senideek bat egin dute hezkuntza publikoko langileen aldarrikapenekin | LAB SINDIKATUA\nUncategorized Senideek bat egin dute hezkuntza publikoko langileen aldarrikapenekin\nSenideek bat egin dute hezkuntza publikoko langileen aldarrikapenekin\nLAB, ELA eta Steilas sindikatuak kalera irten gara berriro, EAEko unibertsitatez kanpoko hezkuntza publikoko eta Haurreskolak Partzuergoko langileak egiten ari garen mobilizazioak direla eta. Gaurkoan, ikasleen senideek egin dute bat gure aldarrikapenekin, eta Gasteiz, Bilbo eta Donostiako hiriburuetako kaleak hartu ditugu eurekin batera. Izan ere, haien seme eta alabei ere zuzenean eragiten die aspaldian pairatzen ditugun murrizketa neurriek eta lege inposizioek.\nLABeko idazkari nagusi Ainhoa Etxaidek hartu du hitza Bilbon, Jesusen Bihotzetik abiatutako manifestazioa hasi aurretik. Etxaidek benetako negoziazio mahai bat behingoz ireki dezatela aldarrikatu du, "kalitatea okertzen ari delako eta hezkuntza sistema atzera egiten ari delako, eta herri honetan aukera badago kalitatezko sistema bat eraikitzeko". LABeko idazkari nagusiak adierazi du ez gaudela hitz egiten ari lan gatazka huts batetaz, "herri honen etorkizunerako ezinbestekoa den hezkuntza sistema publikoari buruz baizik. Ez gaude irakasle batzuen soldataz hitz egiten ari, irakasle, hezitzaile, jangelako langile, garbitzaile, sukaldarien baldintzetaz baizik. Lan baldintzetaz, eta baita hauek sistemaren kalitatearekin duten loturaz ere".\nHezkuntzan behingoz inbertitu dezatela berretsi du, "Jaurlaritzak langileen bizkar gainean berari dagokiona uzteaz gain, uko egiten diolako baliabide gehiago ezartzeari". Azkenik, mobilizazioetan parte hartzeko deia luzatu du, "asko dagoelako jokoan eta ziur gaudelako, herritarren babesarekin, Jaurlaritzak behar diren inbertsioak egingo dituela azkenean".\nAsteartean beste greba egun bat gauzatuko dugu, aste honetan eta martxoaren 22an egindakoen ondoren.


Maindire beroen sekretuak\nEmakumeen sexualitateaz hitz egitea erabaki du Tanttaka konpainiak lan berrian. Egiazko lekukotzak abiapuntu hartuta, adin ezberdineko bost emakumeren bizitzak josten dira Emakumeak izarapean izeneko ikuskizunean. Mireia Gabilondok zuzendu du martxotik euskal antzokietan ikusgai den lana.\nBurukiarekin hanka tartea igurzten duen bitartean printze batek bahitu eta zaldi gainean eramaten duela imajinatzea gustatzen zaio bati. Modu bortitzean besoetatik heldu eta atzetik ematen dion ezezagun bat du buruan besteak. Auzoko fruitu saltzailearekin ditu fantasia erotikoak beste batek, eta gorri-gorri eginda irteten da egunero haren dendatik, hark zerbait antzemango diolakoan. Horiexek Tanttakak eszenara eraman dituen pertsonaietako batzuen fantasia sexualak. Emakumeak izarapean erakutsi nahi dizkigute, sexua nola bizi duten adierazteko eta haren bidez haien bizitzaz zertxobait gehiago jakiteko. Sexua aitzakia hartuta emakumeen sentimenduez mintzo da lana: maitasunaz, desioez, beharrez, beldurrez. Umoreak eta bizitzaren garratzak zipriztintzen ditu puzzle baten moduan eraikitako istorioak.\nDuela lau urte sortu zen ideia. Eusko Jaurlaritzako Kultura Sailak antzezlanen idazketarako ematen dituen diru-laguntzak direla medio. Mireia Gabilondok, Lurdes Bañuelosekin batera laguntza hori eskuratu eta emakumeen sexualitateaz idaztea erabaki zuen. Errealitatera ahalik eta gehien gerturatu asmoz Bizkaia, Gipuzkoa, Araba eta Nafarroan ia 400 emakumeren lekukotzak bildu zituzten, Clara Perez kazetariaren laguntzaz, eta guztiei zera galdetu: Zer gertatu zaizu, ez gertatu izana nahiago zenukeena? Eta zer nahi duzu gertatzea eta oraindik ez zaizu gertatu? Bildutako erantzunak inspirazio bilakatu ziren, eta testu dramatikoa idazteari ekin zioten. “Urtebetez aritu ginen testua lantzen. Eta ondoren hantxe gelditu zen kaxoian, ia hiru urtez. Duela gutxi kaxoia berriro ireki nuen arte. Zuzenketatxo batzuk egin eta muntatzeari ekin genion” dio Mireia Gabilondok, antzezlanaren zuzendariak.\nGabilondo antzerkira itzuli da lan honekin, azken boladan telebistan –Martin telesaila (ETB1)– eta zinean –Kutsidazu bidea, Ixabel– aritu baita batez ere. Kukai dantza taldearen bi lanak –1937, gogoaren bidezidorretik eta Otehitzari biraka– ere berak zuzendutakoak dira, Tanttakarekin ekoizpen partekatuan. Gogoz heldu dio zuzendariak antzerkirako buelta honi, testuan eta aktoreen lanean oinarritutako lanari. Lan prozesua ez dela batere zaila izan aitortzen du, oso garbi baitzituen hasieratik ikuskizunaren nondik norakoak. Lan taldean ere eroso sentitu dira: “Ia denak aspalditik ezagutzen nituen, elkarrekin lan eginak gara, eta beraz, oso eroso sentitu naiz. Zuzendari gisa taldeak niregan konfiantza izan du eta hori garrantzitsua da”.\nBost emakume, bost mundu\nAgertokian egurrezko leiho luze ederrak. Antigoaleko etxe handi zaharra iradokitzen dute. Usuenik Tanttakan zuzendari aritzen den Fernando Bernuesek diseinatu du eszenografia, Edi Naudorekin batera. Espazio zabal eta goxoa sortu dute, errealitatearen eta ametsaren artean dagoen gunea.\nSei dira guztira eszenan ageri diren aktoreak. Bost emakume eta gizonezko bat.\nIkuslearentzat ezagunak dira guztiak ere: Pilar Rodriguez beteranoa –besteak beste Tanttaka, Txalo eta Hika taldeekin lan egindakoa–, Teresa Calo –konpainia askorekin aktore aritua, eta antzerki idazlea–, Sara Cozar –Goenkaleko aktore eta antzerkian zenbait lanetan aritutakoa–, Beatriz Martinez de Antoñana –Porpol konpainian eskarmentatua–, eta Aitziber Garmendia –Martin telesailean aritzeaz gain hainbat antzezlanetan parte hartutakoa–. Asier Hernandezi egokitu zaio aurreko bost emakumeek bidean topatzen dituzten gizonezko guztien rolak betetzea. Sendo nabari dira aktoreak ikuskizun guztian zehar, eta ederki islatzen dituzte generazio ezberdinetako emakumeak. “Lan minimalista da estilo aldetik”, dio zuzendariak, “aktoreak biluztuta ikustea nahi genuen”.\nAntzezlana eszena laburrez osatua dago, eta bost istorio nagusiak zatika azaltzen zaizkigu, elkarrekin gurutzatuta. Formula horrek bizitasuna ematen dio hasieran obrari, nahiz eta bukaera aldera nahiko errepikakorra ere bihur daitekeen. Dena den, hasieratik bukaerara oso modu atseginean gidatzen da ikuslea proposatutako pertsonaia eta istorietan barrena.\nMusikak eszenen arteko lotura horretan asko laguntzen du. Konpainiak normalean bere lanetan musika originala erabiltzen badu ere, oraingoan abesti ezagunak erabiltzea erabaki du: “Irratiko musikak balira bezala da. Bizitzan askotan gertatzen da, momentu berezi batean irratian edo tabernan musika bat baldin bazegoen, musika horrek momentu hori gogoraraziko dizu aurrerantzean”.\nMusikak lehen planora jauzi egiten du, esaterako, bost emakumeek euren fantasiak publikoarekin partekatzen dituzten eszenan. Euren izara beroetan galtzen garela, Ave Maria ezagunak betetzen du oholtza gaina. “Freud kontsultatu beharko nuke zein lotura dagoen ikusteko!”, dio Gabilondok barrez, “Garbi dago konnotazio erlijisioa duela, baina niretzat antza konnotazio sexuala ere badu. Jende askori deitu dio atentzioa momentu horrek”.\nEuskal eszenan oso ohikoa ez den gaia ekarri du Tanttakak oraingoan, eta ikuslearen erantzuna nolakoa izango den jakiteko irrikan daude: “Inoiz ez dakizu lan batek zein harrera izango duen, hori bai dela misterioa!”. Antzezlanaren helburuetako bat gaia bera normalizatzen laguntzea bada ere, bada beste helbururik: “Antzokitik jendea pozik irtetea nahiko genuke, bizipozarekin. Dagoen puntuan dagoela ere, gogo batekin irtetea, gozatzeko, dela bikotearekin dela bakarrik. Desioa piztea nahiko genuke”.\nMartxoan Eibarren euskaraz eta gazteleraz estreinatu zuten lan hau eta Euskal Herrian barrena aurkezten ari dira orduz geroztik.\nTanttakako kideak momentu goxoan daudela aitortu dute, eta lana ez zaie falta. Berreskuratu berri dute El florido pensil sonatua, eta aretoetan ikusgai dituzte Ezezaguna helbide honetan eta Kukairekin eginiko bi dantza ikuskizunak ere: 1937, gogoaren bidezidorretik eta Otehitzari biraka. Gainera Tentazioa ekoizpen etxeko kide izanik, telebista eta zineman ere lanak egiten dituzte: “Ikus-entzunezkoetan lan askorekin gabiltza, bai. Zoritxarrez horretatik bakarrik bizitzea oso zaila den arren, antzerkira itzultzea gustuko dugu beti, oso gustura aritzen gara, oso gozagarria da eta”.


Cotton metxa eta paraffine kandela - China Litbright Argimutila (Shijiazhuang)\nCotton metxa eta paraffine kandela\nOinarrizko informazioa Model No .: G75-0450H Mota: Tapered Material: Parafina Wax Erabilera: Funeral, Holiday, SPA, Erlijioa, Ezkontza, Party, Birthday, Hasiera Argiztapena, dekorazioa Funtzio: Argiztapena Kolorea: White Zaporea: Unscented Tamaina: 7 * 10 cm Burning Time: 8H Prozesatzeko: Makineria desberdinak Neurriak: Good Kalitatea gehigarria Packaging: kutxak ontziak Productivity: 30 tona egun Marka bakoitzeko: Litbright Garraioa: Ocean, Land, Air Jatorrizko lekua: China Supply gaitasuna: 3 × 20 'FCL Ziurtagiria: CE BSCI Ou ...\nModel kopurua .: G75-0450H\nNeurriak desberdinak: Good Kalitatea\nPackaging: kutxak bilgarri\nProduktibitatea: 30 tona eguneko\nHornidura gaitasuna: 3 × 20 'FCL\nZiurtagiria: CE BSCI\nGure inork materiala% 100 Parafina Wax bestean% 70 parafina eta% 30 palmondo olioa. Gure produktuen artean, Handizkako White Pilar Kandelak, kolore anitzeko etxeko kandelak apaintzeko, zuri distiratsua kandelak, kolore anitzeko distiratsua kandelak, zuri-ildaskatu kandelak, kolore anitzeko ildaskatu kandelak, zuri kandela kandelak, kolore anitzeko taper kandela. Gure kandelak lehengai onenak dira, elementu horiek kalitatea eta aurreratuak diseinu ona dira, herri-bezeroen artean daude.\nLitbright Argimutila Factory laurogeita hamarreko azken mendean ezarri zen. Txinako fabrika batera fabrikatzaile gisa, 10 urte baino kandelak esportatzen dugu. Gure fabrika area metro karratuko 48.000 ingurukoa da, eta Hebei handienetako kandela fabrikatzaile bat gara. langileen 800skilled baino gehiago eta 40 teknikari ditugu. Gure ekoizpen-gaitasuna: 4 × 20 'edukiontziak / egun. Elementu hauek kalitate eta aurreratuak diseinu ona, oso ezagunak dira bezeroen artean daude. Gure produktuak dira Amerika, Europa, Afrika eta Australia, etab laurogei herrialde baino gehiagotara esportatzen.\nBezeroaren logo: Nahikoa\nontziratzea aurretik konpontzen ikuskatzeko General\nHirugarrenak ikuskatzeko: Nahikoa\nbakoitzak produktu akastuna edo kalitate arazoa (transporation zehar kalteak gain) hurrengo ordena ordezkatu daiteke.\nEdozein produktu akastuna edo kalitate arazo bezeroen galerak eragin eta haien ondoan ordena konpentsatu ahal izango dira.\nAurreko: Zuri-etxeko kandela\nHurrengoa: Erlijio Pilar white Argimutila\nHot salmenta apaingarri sugarra mugitzen dituzten kandela zuriak\nBougie En France Kandelak Hot Saldu


Osakidetzako EPEa salatu dutenen komunikatua - OSAKIDETZA | sindicato ESK sindikatua\n2018 ekainak 11\nAzken aste honetan hainbat kolektibok zalantzan jarri dute Osakidetzako EPE. Informatu genuen bezala, ESK-k espezialitate bateko emaitza posibleak notarioaren aurrean jarri zituen. Informazio hori eman zigun pertsonak, jasaten ari den presio dela eta, eskatu digu honako oharra hedatzen laguntzeko. Hau al da Darpon jaunak Eusko Legebiltzarrean zionean eskuak ez ziola dar-dar egingo?\nOsakidetzako mediku espezialistarako oposizioak direla eta, ekainaren 1etik aurrera ematen ari diren gertaeren inguruan agiri hau plazaratu nahi dugu.\nEuskal osasun-sistemarentzat lan egiten dugun hiru mediku espezialistak gara, jabetzako lanposturik gabekoak. Une honetan hirurok ESKn gaude afiliatuta. Hilabeteak daramatzagu guretzat erabat injustua den gauza bat jakitera emateko, nahiz eta lankide eta goi-mailakoen artean onartuta egon egoera hori.\nLehenik eta behin, gaizki sentitzen diren lankideei zuzendu nahi diegu mezua: EPE honetan “egokitzen zitzaiela” pentsatzen zutelako eta “lanposturik gabe” euren buruak ikustean agresibitate guztia gure kontra eman dutelako; guk ohiko irregulartasun bat salatu baino ez dugu egin, guk ez dugu irregulartasunik egin. Guk ez dugu ezer erabakitzen, edo gauzak bertan behera botatzen ezta ezer epaitzen. Gure ustetan gardentasunerantz eta aukera-berdintasunerantz egitea denen onerako izango da. Eta denon artean normaltasunerantzako iragate baketsu bat lortu behar dugu.\nBigarrenik, agintariei zuzentzen gatzaizkie: nekagarri eta oso triste egiten zaigu denok ezaguzten genuena era eraginkorraz ezagutarazteko teknika politiko-sindikal makiabelikoak erabiltzera behartuta egotea. Ez da batere justua zuen erakundean ustelkeria salatzeko pertsona batek arriskuaren mugaraino jarri behar izatea egozketa-froga bere bizkarraren gainean dagokiolako. Gutako batek bere azterketaren galderak eskatu zituen plazaratzeko asmoz eta salaketari sinesgarritasuna emateko. Inork lankide honi hisiaz jardun duela leporatzen badio oso erratuta dago. Egia esa, hiruetako ausartena da.\nErakunde eta administrazio publikoetako ustelkeria salatzen interesatuta daudenen segurtasuna babestueta bermatuko dituzten protokoloak artikulatu behar dira jada.\nBukatzeko, arazo honetaz eragindurik sentitzen direnak animatu nahi ditugu euren egoeraz hitz egin dezaten eta beldurrik gabe eta konplexurik gabe euren iritzia eman dezatela. Jakin badakigu honetarako tabuak hautsi egin behar direla, baina garbi eta argi dugu hau dela denon artean eman beharreko bidea, eta hau da hain zuzen hausnarketa hauek plazaratzera motibatu gaituena.\nGasteizen, 2018ko ekainak 10


B Zikloa - Urtean Zehar 2 - 24. domekea - 2021.eko Irailaren 12a\nSenideok: Ondo etorriak Jesu Kristogaz bat egitera; bere Berbearen eta Ogiaren inguruan alkartzen gara kristauok.\nBerak, nahiz eta gu sarritan jokoz kanpo itzi, bere Berbea eskeintzen deusku. Norberaren bizitza besteen alde emoten goazan neurrian eraikitzen dogu Jainkoaren Erreinua. Holan ulertzen dau Jesusek eta holan eskeintzen deusku bere jarraitzaileoi. Jesus honetan ahalegindu zan: eskabidez eta ausardiaz betetako bizitzako IRIZPIDE zehatz batzuetan oinarritutako andra-gizonak eratzen.\nIkasturte eta Pastoral urte barri baten aurrean, Beragaz eta anaia-arrebakaz alkartzeko prestatzen gara.\n1. irakurgaia: Isaias 50, 5-10a\nIsaias profetearen “Zerbitzariaren Kantikatik” hartutako zatia irakurriko dogu. Olerki honetan, Jainkoaren ahotsa ez da entzuten zuzenean; Zerbitzariak egiten dau berba. Bere misinoaren egitekoa deskribatuz hasten da: zailtasunak eta oinazeak izan arren, agindutako egitekoa leialtasunez bete behar dala agertzen deusku. Jesus etorri baino askoz be lehenago iragarritakoa, gero Berarengan beteko da. Entzun dagigun.\n2. irakurgaia: Santiago 2, 14-18\nSantiagok gogoratuko deusku, kristauon sinismena batez be ekintzetan agertzen dala; eta batez be baztertuta dagozan anaia-arrebengana hurreratuz. Sinismenaren handitasuna ekintzak agertzen dabe; bestea berba hutsetan gelditzen da. Fededun guztiontzat gogoeta sakona.\nEbanjelioa: Markos 8, 27-35\nJesus, Jerusalemgo bidean agertzen jaku. Jesusen nortasuna planteatzen da. Pedrok bere sinismen autormena egiten dau, baina Jainkoaren egitekoa gogoan izan barik gizakiak lez pentsetan daualako, Maisua beragaz hasarratzen da. Isaias profeteak esan eban lez, Jesus da oinazeak pasatu behar dituan Jaunaren Zerbitzaria. Onartu dagigun Beren proposamena.\nJesusengan bizitza barri bat eta aukera barri bat eskeintzen jakun konfiantzaz, Jainko Aita-Amagana joten dogu, gure erreguak eta preminak aurkeztuz.\n1.- Eleizearen eta eleiztar guztion alde: Jesu Kristogan daukagun sinismena autortzeko beti prest egon gaitezan, eta gure testigantzaz kurutzetik jatorkun salbamena agertu daigun. ESKATU DEIOGUN JAUNARI.\n2.- Herrietako agintari guztien alde: zuzentasunez eta zerbitzari izanez bete daien euren egitekoa. ESKATU DEIOGUN JAUNARI.\n3.- Minaren, gaixotasunaren edo bakardadearen kurutzea eroaten laguntzaile diranen alde: euren egitekoan Jainkoaren laguntasuna sentidu daien eta bere aurpegi errukitsua agertu. ESKATU DEIOGUN JAUNARI.\n4.- Ikas urte barri baten hasieran aurkitzen gara: txiki eta haundi, bakotxari dagokiguna ondo eginez, mundu zuzenagoa, anaikorragoa eta solidarioago baten alde jokatu dagigun. ESKATU DEIOGUN JAUNARI.\n5.- Hemen alkartu garanon alde: Kristo berbiztua gure artean ezagutu daigula, bere heriotzan eta bizian bat egin, eta sinisten doguna gure ekintzakaz agertu deigula. ESKATU DEIOGUN JAUNARI.\nIKASURTE BARRIAREN AURKEZPENA\n(Motxila bat daroala ume batek edo gaztetxo batek egin leike)\nOTOITZA – AZALPENA: Jauna, eskolarako bidean beti lagun izango dogun motxila hau eskeintzen deutsut. Irakasketan dabizan pertsona guztien alde eskatzen deutsugu: bedeinkatu egizuz euren lana behar dan lez bete dagien. Bedeinkatu egizuz baitabe, guri laguntzeko eta gure ondoan daukaguzan guraso eta etxekoak. Zure laguntza eskatzen deutsugu, aurrean daukagun aukera eder hau behar dan lez aprobetxatu dagigun. Eskerrik asko, Jauna, ikasteko eta gerora begira prestatzen joateko daukagun aukereagaitik.\nOTOITZA – AZALPENA: Jauna, eskeintza bat egitera naiatortzu. Badakizu zein dan nire lana: gustora sentitu gaitezan eleiza ingurua garbi eukitea. Badakizu gustura egiten dodana. Egiten dodana alkartearen alde eginez, ni ere horren kide sentitzen naz. Ez nabil txaloen bila. Beste barik egiten dot. Gauza bat eskatzen deutsut, Jauna: egiten doguna besteen zerbitzurako egiteko grazia. Niretzat eta alkarte osoarentzat eskatzen deutsut, Jauna.\nAnaia-arrebok: Bizia dakarren Hitzagaz bizkorturik eta Jaunartzean Ogi santuaz indarturik, eguneroko zereginetara goaz. Gogoan eukitekoa honako hau da: bizitzarako bidea Kurutzea da; eta besteen zerbitzuan jasandako oinazeak ez dira alperrekoak. Betetea erreza ez bada be, mezu ederra daukagu eskuetan. Bizi daigun esker onez! Kristau testigantzaz betetako aste zoriontsua!\n“Jainkoak libratu naiala harrotzetik,\nJesu Kristo gure Jaunaren kurutzean izan ezik.\nKurutze horretan josita dago mundua niretzat;\neta ni, munduarentzat.”\nDomeka honetan be bizitzako IRIZPIDE zehatz batzuetan oinarritutako andra-gizonak eratzea dala Jesusen egitekoa agertu jaku. Gaurkoa, eskabidez eta ausardiaz betetako KONBITEA da.\nArgi dago: Jaunaren erreinua ez da eraikitzen bitartekeriaz eta indarrez. Eskeintzen jakun BIDEA beste bat da: norberaren bizitza besteen alde eskeintzea eta emotea da, Jesusek bere jarraitzaileei egiten deutsen PROPOSAMEN garbia eta lotsabakoa. Bide HARRIGARRIA eta MIRESGARRIA dogu.\nGuzti hau Jaunaren Hitzagaz argituta gelditzen da. Holan aldarrikatu dogu: Yahveren zerbitzaria (1. irakurgaia) eta Jesus bera (ebanjelioa). Pedrok ez eban ulertzen eta Jesusen berba gogorrak entzun behar izan ebazan. Beste hainbeste gertatzen jake ekintza bako sinismena bizi gura dabenei: ekintzak agertzen dabe nortzuk garan eta Norengan sinisten dogun (2. irakurgaia).\nKristau alkarteak ikasturte barri honen aurrean aurkitzen gara eta KONTZIENTZIA AZTERKETA sakona eskeintzen jaku. Jatorkuzan hilabeteotan, zein izango da nire KRISTAU APUSTUA? Horra hor aurrean daukagun erronkea.\nZoriontsuak Jesusen APUSTUA egiten dabenak:\nez dira iruzurtuak sentiduko!\n"Eta zuek, nor nazala diñozue?"


Orain aspaldian, Lapurdiko Hiriburu herritik hurbil, oilar batek arrautza bat errun eta goroztegi batean ezkutatu omen zuen. Halaxe igaro ziren zazpi urte eta arrautza hartatik herensugea jaio omen zen. Handik beste zazpi urtera herensugea ehun bider hazi zen; hiru buru zituen, eta hiru ahoetatik sua jaurtitzen zuen etengabe. Bizkarretik bi hego irteten ei zitzaizkion eta, horiei esker, hegan egiten zuen herrialde osoan zehar. Bere atzapar beldurgarriekin di-da txikitzen zuen animaliarik handiena ere. Errobi ibaiaren inguruko biztanleak beldur-ikaraz bizi ziren.\nBaionako alkatearen seme Beltzuntzeko Gaston Armand, 19 urteko mutikoa, mentura handien egarri zebilen. Beltzuntzetarrek ospe eta adorea mendez mende zabaldu zituzten Europako lurralde guztietara eta gazteak bere arbasoen armak eramateko gai zela erakutsiko zuen, bere koadroa ikusi nahi zuen gazteluko sala nagusian, asaba zaharrenekoen alboan.\nEgun batean, zurrumurru beldurgarria zabaldu zen herrialdean: zazpi urteko aldia zazpi bider igaro ondoren, Hiriburuko herensugea bere leizetik irten eta bidean harrapatzen zuen guztia suntsitzen ari zen, berdin etxeak eta soroak, nola animaliak hala gizakiak. Horiek entzunda, ehunka lagun abiatu ziren Baionarantz, hango harresi barruan babesteko asmoz. Baionako Alkateak, Beltzuntzeko Antoinek, zera esan zuen: nire esku dagoen guztia egingo dut piztia agertzen bada, honi aurre egiteko.\nGaston erabat bere onetik aterata zegoen. Galdetu honi eta galdetu hari, begiratu hemen eta miatu han..., piztia nolakoa zen jakin nahi zuen, nork ikusi zuen? Esaten zuten bezain handia al zen? Ahotik sua jaurtitzen al zuen?, ala kea besterik ez... ?\nGaldera guzti hauen erantzunak jaso eta bere jakinmina ase zuenean, aitarengana joan zen:\n-Aita, hauxe da nik nahi nuen aukera! Utz iezadazu herensugearen bila joaten eta hiltzen.\n-Hi burutik egina hago! -Ihardetsi zion aitak-. Hemen geratuko haiz beste guztiak bezalaxe! Hire kezkatan egotea besterik ez diat behar orain!\nGastonek ez zion hitzik atera aitari, baina, erabakita zeukan eta, prestatu zituen armak, hartu zuen jateko zerbait eta, ezkutaria lagun, gaztelutik irten zen gau hartan. Handik herensugearen gordelekura bideratu ziren.\nEzkutaria beldur-dardarka zegoen eta Gaston, berriz, ametsetan ari zen: bueltakoan egingo zioten ongietorria ikusgarria izango zen... herensugea hiriko harresietara eramango zuen arrastaka... aitak negar malkotan hartuko zuen, eta Rikardo Ia. Lehoibihotzak foruak zin egitean berekin han egon zen Txikon arbasoaren ezpata emango zion oparitzat... bere koadroa besteen ondoan eskegiko zuten eta....\nZaratots izugarri batek atera zuen Gaston bere amets-liluragarritik.\nKonturatzerako, herensugearen leize aurrera iritsiak ziren. Ezkutariak atzera jiratu eta ziztu bizian alde egin zuen handik. Gastonek deiadarra egin zuen ozen:\n-Hor al hago???\nAurrekoa baino oihu handiagoa eginez, jarraitu zuen piztiari desafioka:\n-Hor baldin bahago, irten hadi kanpora!!! Hemen naukak hire zain!!!\nHerensugea leizetik irten zen. Hain zen handia eta beldurgarria, non Gastonek atzeraka eman baitzuen pauso bat. Gero, berriro adorea hartuz, piztiari aurrez aurre jarri zitzaion.\nUne batez, elkarri begira egon ziren biak, adi-adi, arerioak lehen mugimendua noiz egingo. Gaston piztiaren indarra neurtu nahian ari zen, eta hau, berriz, harrituta zegoen hain izaki txikia bera desafiatzera ausartzen zelako.\nHerensugea ez zen luzaroan egon geldi, bere hiru ahoetatik su-bufadak jaurti zituen eta atzeko hanken gainean zutik jarrita gazteari oldartu zitzaion. Honek gogor heldu zion eskuan zeukan ezpatari eta piztia gehiago hurbildu zain egon zen; gero, ahal bezain besteko indarrez jaurti zuen arma herensugearen bihotzera.\nPiztia seko gelditu zen eta bere begiek sorpresa gisako zerbait adierazten zuten. Baionan ere entzun zuten oihua bota ondoren zerraldo erori zen. Baina erortzean, berarekin batera eraman zuen baztertzeko betarik izan ez zuen Gaston; eta hala, biak heriozko besarkada batean bildurik, Errobira amildu ziren aldapan behera bueltaka.\nArtean, ezkutaria heldua zen Baionara, eta haren ahotik mutilaren aitak jakin zuenean semea herensugearen bila joan zela, astirik galdu gabe hainbat gudari hartu eta irten zen Gastonen bila. Ibaian aurkitu zituzten bi gorpu hilak. Itzulian, jende guztiak txaloka eman zion ongietorria Gastoni, bere aitak arbaso Txikonen ezpatarekin lurperatu zuen eta bere irudi gaztea margotua zuen koadroa sala nagusian eskegi zuten. Harrezkgero, balentria horren oroigarri, Beltzuntzetarren armarriak hiru buruko sugea darama alde batean.